polyglot-tagger/wikipedia-language-snippets-filtered huggingface dataset:
ಯುದ್ಧದಲ್ಲಿ ನಾಯಿಗಳನ್ನು ಬಳಸಿಕೊಳ್ಳುವುದೂ, ಅದರಲ್ಲಿಯೂ ವಿಯೇಟ್ನಾಮ್ ಯುದ್ಧದಲ್ಲಿ ಅತ್ಯಂತ ಸಫಲ ಪ್ರಯೋಗವಾಗಿತ್ತು. ಒಂದು ತರಬೇತಿ ಪಡೆದ ನಾಯಿಯು ಒಬ್ಬ ಸ್ನೈಪರ್ ಗುಂಡು ಹಾರಿಸಿದಾಗ ಅದು ಬಂದ ದಿಕ್ಕನ್ನು ಸುಲಭದಲ್ಲಿ ಗುರುತಿಸಬಲ್ಲದ್ದಾಗಿದ್ದು ಅದು ಆ ದಿಕ್ಕಿನ ಕಡೆ ತಲೆ ಹಾಕಿ ಮಲಗುತ್ತಿತ್ತು ಮತ್ತು ನಾಯಿಯನ್ನು ಹೊಂದಿದವರಿಗೆ ಯಾವ ದಿಕ್ಕಿನಿಂದ ಗುಂಡು ಹಾರುತ್ತಿದೆ ಎಂಬುದು ಗೊತ್ತಾಗುತ್ತಿತ್ತು.
ಸ್ನೈಪರ್ ಗಳು ವ್ಯಕ್ತಿಗಳನ್ನು ಹಾಗೂ ವಸ್ತುಗಳನ್ನು ಗುರಿಯಾಗಿಟ್ಟುಕೊಳ್ಳಬಲ್ಲರು, ಆದರೆ ಬಹುತೇಕ ಸಂದರ್ಭಗಳಲ್ಲಿ ಅವರು ಹೆಚ್ಚಿನ ನಷ್ಟವುಂಟು ಮಾಡಲು ಹಾಗೂ ವೈರಿ ಪಡೆಯ ಕಾರ್ಯಾಚರಣೆಯ ಹಾದಿ ತಪ್ಪಿಸಲು ಅಧಿಕಾರಿಗಳು, ವಿಶೇಷ ತಜ್ಞರು ರೀತಿಯ ವೈರಿ ಪಡೆಯ ಅತ್ಯಂತ ಪ್ರಮುಖ ವ್ಯಕ್ತಿಗಳನ್ನು ಗುರಿಯಾಗಿಟ್ಟುಕೊಳ್ಳುತ್ತಾರೆ. ಸ್ನೈಪರ್ ಗಳ ತಲಾಷೆಯೆಲ್ಲಿ ನಿರತರಾಗಿರುವ ನಾಯಿಗಳ ಮೇಲ್ವಿಚಾರಕರಂತಹ ಅತ್ಯಂತ ವೇಗವಾಗಿ ಅಪಾಯಕ್ಕೀಡು ಮಾಡಬಲ್ಲಂಥಹ ಸ್ನೈಪರ್ ಗಳನ್ನು ಗುರಿಯಾಗಿಸುವುದು ಇತರ ವ್ಯಕ್ತಿಗಳ ಕೆಲಸವಾಗಿದೆ.
ಒಬ್ಬ ಅಧಿಕಾರಿಯ ನಿಲುವು, ಹುದ್ಧೆ, ರೇಡಿಯೋ ನಿರ್ವಾಹಕರೊಂದಿಗೆ ಆತ ಮಾತನಾಡುವ ರೀತಿ, ವಾಹನದಲ್ಲಿ ಕುಳಿತುಕೊಳ್ಳುವ ರೀತಿ, ಆತನ ಹಿಂದಿರುವ ಮಿಲಿಟರಿ ಸೇವಕರು, ಆತನ ಕೈಯಲ್ಲಿರುವ ದೂರದರ್ಶಕ/ನಕ್ಷೆಗಳು ಹಾಗೂ ಒಂದು ಸ್ಥಳದಿಂದ ಇನ್ನೊಂದು ಸ್ಥಳಕ್ಕೆ ಆತ ತ್ವರಿತಗತಿಯಲ್ಲಿ ಚಲಿಸುವ ರೀತಿಯಿಂದಲೇ ಆತ ಉನ್ನತ ಅಧಿಕಾರಿ ಎಂದು ಕಂಡು ಹಿಡಿಯುವ ಸೂಕ್ಷ್ಮತೆ ಸ್ನೈಪರ್ ಗೆ ಇರುತ್ತದೆ.
ಅವಕಾಶ ಸಿಕ್ಕರೆ, ಹುದ್ದೆಯ ಆಧಾರದ ಮೇಲೆಯೇ ವೈರಿ ಅಧಿಕಾರಿಗಳನ್ನು ಒಬ್ಬೊಬ್ಬರನ್ನಾಗಿಯೇ ಮುಗಿಸುತ್ತಾನೆ, ಸ್ಥಾನಮಾನ ತಿಳಿಯದಿದ್ದರೂ ಸಂವಹನವನ್ನು ಅವ್ಯವಸ್ಥಿತಗೊಳಿಸಲಾದರೂ ಸ್ನೈಪರ್ ಗುಂಡು ಚಲಾಯಿಸುತ್ತಾನೆ.
ಇಂದಿನ ಆಧುನಿಕ ಯುದ್ಧಗಳಲ್ಲಿ ವೈರಿ ಪಡೆಯವರನ್ನು ಕೊಲ್ಲಲು ಸಿಬ್ಬಂದಿ ಒದಗಿಸಿದ ಶಸ್ತ್ರಾಸ್ತ್ರಗಳನ್ನೇ ಬಳಸಿಕೊಳ್ಳುವುದರಿಂದ ಸ್ನೈಪರ್ ಗಳು ಶತ್ರುವಿನ ಸ್ಥಳಾನ್ವೇಷಣೆಯನ್ನು ತುಂಬಾ ಪರಿಣಾಮಕಾರಿಯಾಗಿ ಬಳಸಿಕೊಳ್ಳುತ್ತಾರೆ. ಅವರು ತಮಗೆ ಗೊತ್ತಿರುವ ಏರೋಬಿಕ್ ಕಂಡೀಷನಿಂಗ್, ಒಳನುಸುಳುವಿಕೆಯ ಕಲೆ ಹಾಗೂ ಉತ್ಕೃಷ್ಟ ಮಟ್ಟದ ಬಹುದೂರ ವೀಕ್ಷಿಸಬಲ್ಲ ಉಪಕರಣಗಳು ಹಾಗೂ ಶತ್ರುವಿನ ಮೇಲೆ ಕಣ್ಗಾವಲು ಇರಿಸುವ ಹಾಗೂ ಅವರ ಬಳಿ ಸಾರುವ ಪ್ರತಿಯೊಂದು ಕಲೆಯನ್ನೂ ಅವರು ಚಾಚೂ ತಪ್ಪದೇ ಬಳಸಿಕೊಳ್ಳುತ್ತಾರೆ. ಇಂಥ ಪಾತ್ರಗಳನ್ನು ನಿರ್ವಹಿಸುವಾಗ, ಮುಖಾಮುಖಿಯ ಅಘೋಷಿತ ನೀತಿಗಳಂತೆ ಅವಕಾಶದ ಉನ್ನತ ಮಟ್ಟದ ಲಕ್ಷ್ಯಗಳೊಂದಿಗೆ ಮಾತ್ರ ಮುಖಾಮುಖಿಯಾಗುತ್ತಾರೆ.
ಡೆನೆಲ್ -20 ರೀತಿಯ ಕೆಲವು ಬಂದೂಕುಗಳನ್ನು ಕೇವಲ ಸರಕು- ಸರಂಜಾಮುಗಳ ವಿರುದ್ಧದ ಬಳಕೆಗೆ ಮಾತ್ರ ಪೂರಕವಾಗುವಂತೆ ಸೃಷ್ಟಿಸಲಾಗಿದೆ. ಉದಾಹರಣೆಗೆ, ನಿಂತ ಯುದ್ಧವಿಮಾನಗಳ ಟರ್ಬೈನ್ ಡಿಸ್ಕ್ ಅನ್ನು ನಾಶಪಡಿಸುವುದು, ಕ್ಷಿಪಣಿ ನಿರ್ದೇಶನ ಪ್ಯಾಕೇಜ್, ದುಬಾರಿ ಮಸೂರಗಳು, ಯಂತ್ರಗಳು, ಟ್ಯೂಬ್ ಗಳು ಹಾಗೂ ರಾಡಾರ್ ಸೆಟ್ ಗಳು ಹೀಗೆ ಪ್ರತಿಯೊಂದು ವಸ್ತುಗಳನ್ನೂ ಸ್ನೈಪರ್ ಗಳು ಗುರಿಯಾಗಿಟ್ಟುಕೊಳ್ಳುತ್ತಾರೆ. ಒಬ್ಬ ಸ್ನೈಪರ್ ಉತ್ಕೃಷ್ಟ ಮಟ್ಟದ ಬಂದೂಕಿನ ಜೊತೆಗೆ ಗುರಿ ರಾಡಾರ್ ಡಿಷ್ ಗಳು, ನೀರು ಸಂಗ್ರಹಣೆಗಳು, ವಾಹನಗಳ ಯಂತ್ರಗಳು ಹಾಗೂ ಬೇರೆ ಬೇರೆ ಲಕ್ಷ್ಯೆಗಳನ್ನು ಅವರು ಹೊಂದಿರುತ್ತಾರೆ. ಬಾರೆಟ್ ಹಾಗೂ ಮ್ಯಾಕ್ ಮಿಲನ್ ತಯಾರಿಸಿದ .೫೦ ಸಾಮರ್ಥ್ಯದ ರೀತಿಯ ಇನ್ನಿತರ ಬಂದೂಕುಗಳ ವಿನ್ಯಾಸ ಬಂದೂಕುಗಳ ರೀತಿ ಇರುವುದಿಲ್ಲ, ಆದರೆ, ಸಾಂಪ್ರದಾಯಿಕ ಬಂದೂಕುಗಳಿಗೆ ಹೋಲಿಸಿದರೆ ಹಗುರಾದ ಪ್ಯಾಕೇಜ್ ಅಪ್ಲಿಕೇಶನ್ ಗಳಿಗೆ ಅವಶ್ಯವಿರುವ ಗಮ್ಯದೂರ ಹಾಗೂ ಸಾಮರ್ಥ್ಯಗಳನ್ನು ಒದಗಿಸಿದರೆ ಅವುಗಳನ್ನೂ ಪರಿಣಾಮಕಾರಿಯಾಗಿ ಬಳಸಬಹುದು. ಇತರ ಕ್ಯಾಲಿಬರ್ ಗಳಾದ, .೪೦೮ ಚೆಯೆನ್ನೆ ಟ್ಯಾಕ್ಟಿಕಲ್ ಹಾಗೂ .೩೩೮ ಲಾಪುವಾ ಮ್ಯಾಗ್ನಮ್ ಗಳನ್ನು ಪರಿಮಿತ ಸಾಮರ್ಥ್ಯದೊಳಗೆ ಅಪ್ಲಿಕೇಶನ್ ಗಳಾಗುವ ರೀತಿಯಲ್ಲಿ ನಿರ್ಮಿಸಲಾಗಿದೆ. ಆದರೆ, ಅವು ಆಂಟಿ-ಪರ್ಸನಲ್ ಬಂದೂಕುಗಳಾಗಿ ಬಳಸಲು ಮಾತ್ರ ಲಾಯಕ್ಕಾದವುಗಳು.
ತಮ್ಮ ಪಡೆಯಲ್ಲಿರುವ ಸ್ನೈಪರ್‌ಗಳು, ಸೈನ್ಯದ ವ್ಯವಸ್ಥೆ ಹಾಗೂ ತಂತ್ರಗಾರಿಕೆಯನ್ನು ಆಧರಿಸಿ ವಿವಿಧ ರಾಷ್ಟ್ರಗಳು ವಿವಿಧ ಬಗೆಯ ಮಿಲಿಟರಿ ಧ್ಯೇಯಗಳನ್ನು ಹೊಂದಿರುತ್ತವೆ. ಸಾಮಾನ್ಯವಾಗಿ, ಸ್ನೈಪರ್‌ಗಳ ಪ್ರಮುಖ ಯುದ್ಧ ಕರ್ತವ್ಯವೆಂದರೆ ವೈರಿ ಪಡೆಯ ಕುರಿತು ಬೇಹುಗಾರಿಕೆ ನಡೆಸಿ, ಸಾಕಷ್ಟು ಮಾಹಿತಿಗಳನ್ನು ಹೆಕ್ಕಿ ತೆಗೆಯುವುದು, ಅವಶ್ಯಕತೆ ಬಿದ್ದರೆ, ತಮ್ಮ ತಂತ್ರಗಾರಿಕೆಯನ್ನು ಮೆರೆದು ವೈರಿ ಪಡೆಯ ಬಹುಮುಖ್ಯವಾದ ಗುರಿಗಳನ್ನು ಹೊಡೆದುರುಳಿಸುವುದು (ಅದರಲ್ಲೂ ಮೇಲ್‌ಸ್ಥರದ ಅಧಿಕಾರಿಗಳನ್ನು, ಸಂವಹನ ವ್ಯಕ್ತಿಗಳನ್ನು ಇನ್ನಿತರ ವ್ಯಕ್ತಿಗಳನ್ನು) ಆ ಮೂಲಕ ಕ್ರಮೇಣ ಅವರ ಆತ್ಮವಿಶ್ವಾಸವನ್ನೇ ಆಹುತಿ ತೆಗೆದುಕೊಳ್ಳುವುದು.
ಸೋವಿಯತ್‌‌ ರಷ್ಯಾ ಸ್ಕ್ವಾಡ್‌-ಸ್ಥರಗಳಲ್ಲಿ ಸ್ನೈಪರ್‌ಗಳನ್ನು ನೇಮಿಸಿಕೊಳ್ಳುವ ಮೂಲಕ ತನ್ನದೇ ಆದ ಮಿಲಿಟರಿ ತತ್ವವನ್ನು ಅಳವಡಿಸಿಕೊಂಡಿತು. ಹೆಚ್ಚಿನ ಮಾಹಿತಿಗೆ ’ಸೋವಿಯತ್‌ ಸ್ನೈಪರ್’ ಲೇಖನದೆಡೆಗೊಮ್ಮೆ ಗಮನಹರಿಸಿ.
ತಮ್ಮದೇ ಆದ ಮಿಲಿಟರಿ ತತ್ವಗಳನ್ನು ಅಳವಡಿಸಿಕೊಂಡಿರುವ ಅಮೆರಿಕ, ಇಂಗ್ಲೆಂಡ್‌ ಹಾಗೂ ಇನ್ನಿತರ ರಾಷ್ಟ್ರಗಳು ತಮ್ಮ ಸೈನ್ಯಗಳಲ್ಲಿರುವ ಸ್ನೈಪರ್‌ಗಳನ್ನು ಬಳಸಿಕೊಂಡು ಒಬ್ಬ ಸ್ನೈಪರ್ ಹಾಗೂ ಸ್ಪಾಟರ್ ಇಬ್ಬರನ್ನೂ ಒಳಗೊಂಡ ಸ್ನೈಪರ್ ತಂಡವನ್ನು ರಚಿಸಿರುತ್ತಾರೆ. ಕಣ್ಣಿನ ಆಯಾಸವನ್ನು ತಪ್ಪಿಸುವ ನಿಟ್ಟಿನಲ್ಲಿ ಈ ಇಬ್ಬರೂ ಸರದಿಯ ಪ್ರಕಾರ ಕೆಲಸ ನಿರ್ವಹಿಸುವುದು ಸಹಜ. ಇರಾಕ್‌ನ ಫಲ್ಲುಜಾ‌ನಂಥ ಜನನಿಬಿಡ ಸ್ಥಳದಲ್ಲಿ ಇತ್ತೀಚೆಗೆ ನಡೆದ ಸೇನಾ ಕಾರ್ಯಾಚರಣೆಗಳಲ್ಲಿ ತಮ್ಮ ಸುರಕ್ಷತೆಯನ್ನು ಹೆಚ್ಚಿಸಿಕೊಳ್ಳಲು ಹಾಗೂ ನಗರ ಪ್ರದೇಶದಲ್ಲಿ ಪರಿಣಾಮಕಾರಿಯಾಗಿ ಕಾರ್ಯಾಚರಣೆ ನಡೆಸಲು ಏಕಕಾಲದಲ್ಲಿ ಎರಡು ತಂಡಗಳನ್ನು ರಚಿಸಲಾಗಿತ್ತು. ಎರಡನೇ ಜಾಗತಿಕ ಯುದ್ಧದ ಸಂದರ್ಭದಲ್ಲಿ ಗೌಪ್ಯತೆಗೆ ಇನ್ನಿಲ್ಲದ ಪ್ರಾಮುಖ್ಯತೆ ಬಂದಿದ್ದರಿಂದ ಸ್ವತಂತ್ರವಾಗಿ ಕಾರ್ಯನಿರ್ವಹಿಸುವ ದೊಡ್ಡ ಮಟ್ಟದ ಸ್ನೈಪರ್ ಪಡೆ ಪ್ರಸ್ತುತ ಪಾಶ್ಚಾತ್ಯ ಮಿಲಿಟರಿಗಳಾದ್ಯಂತ ಬಳಕೆಯಾಗುತ್ತಿರುವ ಆಧುನಿಕ ಸ್ನೈಪರ್ ತಂತ್ರಗಾರಿಕೆಯ ಮೇಲೆ ಅಗಾಧ ಪ್ರಭಾವ ಬೀರಿತ್ತು. (ಉದಾಹರಣೆಗೆ ವಿಶೇಷ ಮುಸುಕು ವಸ್ತ್ರಗಳು, ಪ್ರಾಂತಗಳಲ್ಲಿ ಕಣ್ಣಿಗೆ ಕಾಣದಂತೆ ಅಡಗಿ ಕುಳಿತು ನೋಡುವುದು ಹಾಗೂ ವಿಚಿಕ್ಷಣೆ)
ಸ್ನೈಪರ್ ಕಾರ್ಯಾಚರಣೆ ಸಾಮಾನ್ಯವಾಗಿ ಬೇಹುಗಾರಿಕೆ ಹಾಗೂ ಕಣ್ಗಾವಲು, ವಾಯುದಾಳಿಗೆ ಸೂಕ್ತವಾದ ಗಮ್ಯವನ್ನು ಗುರುತಿಸುವುದು, ಎದುರಾಳಿ ಸ್ನೈಪರ್‌ಗಳನ್ನು ಎದುರಿಸುವುದು, ಕಮಾಂಡರ್‌ಗಳನ್ನು ಹತ್ಯೆಗೈಯುವುದು, ಅವಕಾಶ ಸಾಕಷ್ಟಿರುವ ಗುರಿಗಳನ್ನು ಆಯ್ಕೆ ಮಾಡುವುದು, ಮಿಲಿಟರಿ ಉಪಕರಣಗಳನ್ನು ನಾಶಗೈಯಲು ಅವಶ್ಯವಿರುವ ಅತಿ ಹೆಚ್ಚು ಸಾಮರ್ಥ್ಯದ ಬಂದೂಕುಗಳನ್ನು ಬಳಸುವುದು. ಉದಾಹರಣೆಗೆ, .50 ಸಾಮರ್ಥ್ಯವಿರುವ ಬ್ಯಾರೆಟ್‌ 82, ಮ್ಯಾಕ್‌ಮಿಲನ್‌ ಟ್ಯಾಕ್‌-50, ಹಾಗೂ ಡೆನೆಲ್‌ -20 ಬಂದೂಕುಗಳು. ಇರಾಕ್‌ನಂಥ ನಿಗೂಢ ನೆಲದಲ್ಲಿ ಕದನಕ್ಕಿಳಿದ ಅಮೆರಿಕ ಹಾಗೂ ಇಂಗ್ಲೆಂಡ್‌ ರಾಷ್ಟ್ರಗಳು ಪದಾತಿದಳದ ಸುರಕ್ಷೆಗೋಸ್ಕರ ಅದರಲ್ಲೂ ನಗರ ಪ್ರದೇಶಗಳ ಯುದ್ಧ ಬೆಂಬಲದಲ್ಲಿ ಸ್ನೈಪರ್‌ಗಳನ್ನು ಪರಿಣಾಮಕಾರಿಯಾಗಿಯೇ ಬಳಸಿಕೊಂಡಿವೆ.
ಸ್ನೈಪರ್‌‌ಗಳ ಋಣಾತ್ಮಕ ಪ್ರಖ್ಯಾತಿಯು ಅಮೇರಿಕಾದ "ಮಾರ್ಕ್ಸ್‌ವಾದಿಗಳು" ಉದ್ಧೇಶಪೂರ್ವಕವಾಗಿ ಬ್ರಿಟೀಷ್ ಅಧಿಕಾರಿಗಳನ್ನು ಗುರಯಾಗಿಸಿಕೊಂಡ ಮತ್ತು ಆ ಸಮಯದಲ್ಲಿ ಒಂದು ಪರಿಚ್ಚೇದವು ಬ್ರಿಟೀಷ್ ಸೇನೆಯಿಂದ ಅನಾಗರಿಕವಾದುದು ಎಂದು ಗುರುತಿಸಲಾದ ಅಮೇರಿಕಾ ಕ್ರಾಂತಿಯಷ್ಟು ಹಳೆಯದು (ಯಾವಾಗ ಬೆನಡಿಕ್ಟ್ ಅರ್ನಾಲ್ಡ್ ಯುದ್ಧವನ್ನು ಗೆಲ್ಲಲು ಮತ್ತು ಆಮೂಲಕ ಪ್ರೆಂಚ್ ಪ್ರೋತ್ಸಾಹವನ್ನು ಪಡೆಯಲು ಆರೋಪಣೆಯ ಮೂಲಕ ಆತನ ಮಾರ್ಕ್ಸ್‌ವಾದಿಗಳಿಗೆ ಬ್ರಿಟೀಷ್ ಜನರಲ್ ಆದ ಸಿಮೋನ್ ಫ್ರೇಸರ್‌ನನ್ನು ಗರಿಯಾಗಿಟ್ಟುಕೊಳ್ಳುವಂತೆ ಆದೇಶವನ್ನು ಹೊರಡಿಸಿದನೊ ಆ ಸರಟೊಗಾ ಕದನದ ಸಮಯದಲ್ಲಿ ಈ ಪ್ರಖ್ಯಾತಿಯು ಬಲಗೊಂಡಿತು). ಆದಾಗ್ಯೂ, ಬ್ರಿಟೀಷ್ ವಿಭಾಗವು ವಿಶೇಷವಾಗಿ ಆಯ್ಕೆ ಮಾಡಿಕೊಂಡ ತೀಕ್ಷ್ಣ ಗುರಿಕಾರರನ್ನು ಜೊತೆಗೆ ಜರ್ಮನ್ ಸೈನಿಕರನ್ನು ಬಳಸಿಕೊಂಡಿತು.
ಶತ್ರು ಪಡೆಯನ್ನು ಗೊಂದಲಗೊಳಿಸಲು ಸ್ನೈಪರ್‌ಗಳು ಮುನ್ಸೂಚಕ ಮಾದರಿಗಳನ್ನು ಬಳಸಬಹುದಿತ್ತು. ಕಬ್ಬನ್ ಕ್ರಾಂತಿಯ ಜುಲೈ 26ರ ಚಳುವಳಿಯ ಸಮಯದಲ್ಲಿ ಪೀಡೆಲ್ ಕ್ಯಾಸ್ಟೋನಿಂದ ಮುನ್ನಡೆಸಲ್ಪಟ್ಟ ಕ್ರಾಂತಿಕಾರಿಗಳು ಯಾವಾಗಲೂ ಅಧ್ಯಕ್ಷ ಬತಿಸ್ತಾನ ಸೈನಿಕರ ಗುಂಪಿನ ಮುಂಚೂಣಿಯಲ್ಲಿರುವ ಸೈನಿಕರನ್ನು ಕೊಲ್ಲುತ್ತಿದ್ದರು.
ಈ ಸತ್ಯವನ್ನು ತಿಳಿದ ನಂತರ ಯಾವುದೇ ಬ್ರಿಟೀಷ್ ಸೈನಿಕ ಮುಂಚೂಣಿಯಲ್ಲಿ ಸಾಗಲು ಬಯಸುತ್ತಿರಲಿಲ್ಲ ಯಾಕೆಂದರೆ ಇದು ಒಂದು ರೀತಿಯಲ್ಲಿ ಆತ್ಮಹತ್ಯೆ ಮಡಿಕೊಳ್ಳುವಂತಿತ್ತು. ಇದು ಪರ್ವತ ಪ್ರದೇಶಗಳಲ್ಲಿ ಅಡಗಿರುವ ದಂಗೆಕೋರರ ನೆಲೆಯನ್ನು ಹುಡುಕುವ ಸೇನೆಯ ಉತ್ಸಾಹವನ್ನು ಪರಿಣಾಮಕಾರಿಯಾಗಿ ಕುಗ್ಗಿಸಿತು. ಈ ಮನೋವೈಜ್ಞಾನಿಕ ಪ್ರಕ್ರಿಯೆಯ ಇನ್ನೊಂದು ಬದಲಿ ವಿಧಾನವೆಂದರೆ ಮಾನಸಿಕ ಪರಿಣಾಮಕ್ಕೆ ಅನುಗುಣವಾಗಿ ಯಾರೂ ಮುಂಚೂಣಿ "ನಾಯಕನನ್ನು" ಅನುಸರಿಸದಂತೆ ಮಾಡಲು ಅಡ್ಡಪಂಕ್ತಿಯಲ್ಲಿರುವ ಎರಡನೆ ಸೈನಿಕನನ್ನ ಕೊಲ್ಲುವುದು.
"ಒಂದು ಗುರಿ, ಒಂದು ಸಾವು" ಎಂಬ ಗಾದೆಯು ಜನಪ್ರಿಯ ಸಂಸ್ಕೃತಿಯಲ್ಲಿ "ಸ್ನೈಪರ್‌ ವೃತ್ತಿ-ಕೌಶಲ್ಯ"ವನ್ನು ದಿವ್ಯತೆಗೇರಿಸುವ ನಿಟ್ಟಿನಲ್ಲಿ ಕೆಟ್ಟಹೆಸರನ್ನು ಗಳಿಸಿತ್ತು. ಗಾದೆಯು ಸ್ನೈಪರ್‌‌ಗಳ ತಂತ್ರಗಾರಿಕೆ ಮತ್ತು ರಹಸ್ಯವಾದ ಚಲನವಲನ ಮತ್ತು ದಕ್ಷತೆಯ ತತ್ವಜ್ಞಾನವನ್ನು ಒಳಗೊಂಡಿರುತ್ತದೆ. ಅನಾವಶ್ಯಕ ಗುಂಡುಹಾರಿಸುವಿಕೆಯನ್ನು ನಡೆಯಲು ಕೇವಲ ಒಮ್ಮೆ ಮಾತ್ರ ಗುಂಡು ಹಾರಿಸಬಹುದು ಎಂಬುದು ಈ ಪದವು ಕೊಡುವ ಅರ್ಥವಾಗಿದೆ (ಸ್ನೈಪರ್‌ನಿಂದ ಮಾಡಲ್ಪಟ್ಟ ಪ್ರತಿಯೊಂದು ಗುಂಡುಹಾರಿಸುವಿಕೆಯು ಶತ್ರುವಿಗೆ ಸ್ನೈಪರ್ ಇರುವ ಪ್ರದೇಶವನ್ನು ಸೂಚಿಸುತ್ತದೆ). ಹಾಗಾಗಿ, ಅಪರಾಧಿಯನ್ನು ಕೊಲ್ಲುವ ಅಥವಾ ತೀವ್ರವಾಗಿ ಗಾಯಗೊಳಿಸುವ ಸಲುವಾಗಿ ಪ್ರತಿಯೊಂದು ಗುಂಡನ್ನು ಸರಿಯಾಗಿ ನೆಲೆಗೊಳಿಸನೇಕು. ಗಾದೆಯು ನಿಜವಾಗಿ ನೈಜತೆಯನ್ನು ಪ್ರತಿಬಿಂಬಿಸುವುದೋ ಇಲ್ಲವೂ ಎಂಬುದು ಖಂಡಿತವಾಗಿಯೂ ಚರ್ಚೆಯ ವಿಷಯವಾಗಿದೆ ಆದರೆ ಇದನ್ನು ಸಾಹಿತ್ಯಗಳಲ್ಲಿ ಮತ್ತು ಚಲನಚಿತ್ರಗಳಲ್ಲಿ ವಿಸ್ತಾರವಾಗಿ ಬಳಸಿಕೊಳ್ಳಲಾಗಿದೆ.
ವಿಂಟರ್ ಕದನದ ಸಂದರ್ಭದಲ್ಲಿ ಫಿನ್‌ಲ್ಯಾಂಡ್‌ನ ಸ್ನೈಪರ್‌ಗಳು ಮೊಸಿನ್‌-ನಾಗಾಂಟ್‌ನ ಫಿನ್ನಿಷ್‌ ಆವೃತ್ತಿಯಾದ ’ಸಿಮೊ ಹಾಯ್ಹಾ’ ೫೦೫ ಸಹಾಯದಿಂದ ತಮ್ಮ ಮೇಲೆ ಆಕ್ರಮಣ ಮಾಡಿದ್ದ ಸೋವಿಯತ್ ಸೈನ್ಯದ ನಡು ಮುರಿದಿದ್ದರು.
ಜೆಬಿಎಂ ಬ್ಯಾಲಿಸ್ಟಿಕ್ಸ್‌ ಪ್ರಕಾರ, ಲೊಪುವಾ ಹೊಂದಿರುವ ಡ್ರ್ಯಾಗ್‌ ಕೊಎಫಿಷಿಯಂಟ್‌ಗಳು ಅಂತರ್‌ರಾಷ್ಟ್ರೀಯ ಮಾನದಂಡಗಳಡಿಯಲ್ಲಿ ಸಮುದ್ರ ಮಟ್ಟದಲ್ಲಿ ಹಾಗೂ ಮುಸಾ ಕಾಲಾದಂಥ ಸಮುದ್ರ ಮಟ್ಟಕ್ಕಿಂತ ಮೇಲೆ ಮತ್ತು ರ ಎತ್ತರದಲ್ಲಿ ೧೧೫೩ ಸಬ್‌-ಸಾನಿಕ್‌ ವ್ಯಾಪ್ತಿಯನ್ನು ಹೊಂದಿರುತ್ತವೆ. ಪ್ರಾಕೃತಿಕ ಲಕ್ಷಣಗಳು ಹೇಗೆ ಬಂದೂಕಿನ ಕಾಡತೂಸುಗಳ ವೇಗದ ಮೇಲೆ ಪರಿಣಾಮ ಬೀರುತ್ತವೆ ಎಂಬುದು ಇದರಿಂದ ವೇದ್ಯವಾಗುತ್ತದೆ.
ಸಿಒಎಚ್‌ ಕ್ರೈಗ್‌ ಹ್ಯಾರಿಸನ್‌ ವರದಿಯೊಂದರಲ್ಲಿ ಪ್ರಸ್ತಾಪಿಸುತ್ತಾ, ಪ್ರಾಕೃತಿಕ ಲಕ್ಷಣಗಳು ಅತ್ಯಧಿಕ ವ್ಯಾಪ್ತಿಯ ಶೂಟಿಂಗ್‌ಗೆ ಪೂರಕವಾಗಿದ್ದವು. ಗಾಳಿಯ ಒತ್ತಡವಿರಲಿಲಲ್ಲ, ಹಿತವಾದ ವಾತಾವರಣ, ಸ್ಪಷ್ಟ ಗೋಚರತೆ ಹೀಗೆ ಕಾರ್ಯಾಚರಣೆಗೆ ಪ್ರಕೃತಿ ತನ್ನದೇ ಆದ ರೀತಿಯಲ್ಲಿ ಸಮ್ಮತಿಸಿತ್ತು. “೧,೫೦೦ ಮೀಟರ್‌ಗಳಿಗೂ ಹೆಚ್ಚಿನ ವ್ಯಾಪ್ತಿ ಇಂದಿಗೂ ನಿಖರವಾಗಿದೆ. ಆದರೆ, ಆ ಸಂದರ್ಭದಲ್ಲಿ ಅದೃಷ್ಟದ ಆಟವನ್ನೂ ನಾವು ಕಡೆಗಣಿಸುವಂತಿಲ್ಲ.” ಎನ್ನುತ್ತಾರೆ, ಅಕ್ಯುರೆಸಿ ಇಂಟರ್ ನ್ಯಾಷನಲ್‌ನ ನಿರ್ದೇಶಕ ಹಾಗೂ ೧೧೫೩ ಬಂದೂಕಿನ ಬ್ರಿಟಿಷ್‌ ತಯಾರಕರಾದ ಟಾಮ್‌ ಇರ್ವಿನ್‌.
ವೈರುದ್ಧ್ಯಗಳೆಂದರೆ, ಇರಾಕ್‌ನಲ್ಲಿ ನಡೆದ ಕಾರ್ಯಾಚರಣೆಗೆ ಪೂರಕವಾಗಿ ನಡೆದ ಅಮೆರಿಕ ಮೈತ್ರಿಕೂಟದ ನಗರ ಕೇಂದ್ರಿತ ಸ್ನೈಪಿಂಗ್ ಕಡಿಮೆ ವ್ಯಾಪ್ತಿಯದಾಗಿತ್ತು. ಆದರೂ ೨೦೦೩ ಏಪ್ರಿಲ್‌ ೩ರಲ್ಲಿ ನಡೆದ ಘಟನೆ ಮಾತ್ರ ಗಮನಾರ್ಹವಾದದ್ದು. 96 ಸ್ನೈಪರ್ ಬಂದೂಕು ಹೊಂದಿದ್ದ ರಾಯಲ್‌ ಮೆರೈನ್ಸ್‌ನ ಕಾರ್ಪೊರಲ್ಸ್‌ ಮ್ಯಾಟ್‌ ಹಾಗೂ ಸ್ಯಾಮ್‌ ಹ್ಯೂಸ್‌ ವ್ಯಾಪ್ತಿಯಷ್ಟು ದೂರ ಗುಂಡು ಚಲಾಯಿಸಿದ್ದರು. ಆ ಸಮಯದಲ್ಲಿ ಯಥೇಚ್ಛ ಗಾಳಿಯ ಒತ್ತಡವಿದ್ದು, ಗುಂಡನ್ನು ತಿರುಗಿಸಲು“ಗುರಿಯ ಎಡಬದಿಗೆ ಕರಾರುವಕ್ಕಾಗಿ ೧೭ ಮೀಟರ್‌ಗಳಷ್ಟು ದೂರಕ್ಕೆ ಗುಂಡು ಚಲಾಯಿಸಬೇಕಾಯಿತು” ಎನ್ನುತ್ತಾರೆ.
ಅಮೆರಿಕದ ಸಶಸ್ತ್ರ ಪಡೆಯಲ್ಲಿದ್ದ ಸ್ನೈಪರ್ ತರಬೇತಿ ತೀರಾ ಪ್ರಾಥಮಿಕ ಹಂತದಲ್ಲಿತ್ತು. ದೂರದ ಗುರಿಯೊಂದನ್ನು ಹೊಡೆದುರುಳಿಸುವುದರ ಮಟ್ಟಿಗಷ್ಟೇ ಅದು ಸೀಮಿತವಾಗಿತ್ತು. ಅಲ್ಲಿ ತರಬೇತಿ ಪಡೆಯುತ್ತಿದ್ದ ಸ್ನೈಪರ್‌ಗಳು ದೇಹಕ್ಕೆ ೪೦೦ ಮೀಟರ್‌ಗಳು ಹಾಗೂ ತಲೆಗೆ ೨೦೦ ಮೀಟರ್‌ಗಳ ಅಂತರದಿಂದ ಗುಂಡು ಚಲಾಯಿಸಬೇಕಾಗಿತ್ತು. ಪ್ರಕೃತಿಯಲ್ಲಿ ಅಡಗಿ ಕುಳಿತು ಕಾದಾಡುವ ಕುರಿತು ಅಷ್ಟೊಂದು ಕಾಳಜಿ ಇರಲಿಲ್ಲ. ಹೀಗೆ ಹಲವು ದೇಶಗಳಲ್ಲಿ ಹಲವು ಬಗೆಯ ಸ್ನೈಪರ್ ತರಬೇತಿಗಳಿರುವುದರಿಂದ ಸ್ನೈಪರ್‌ಗಳಲ್ಲಿಯೇ ಅಗಾಧ ವೈವಿಧ್ಯತೆಯನ್ನು ಕಾಣಬಹುದು. ನಾರ್ಮಾಂಡಿ ಆಕ್ರಮಣದವರೆಗೆ ಸೈನಿಕರ ಕೊರತೆ ಎದುರಿಸುತ್ತಿದ್ದರಿಂದ ಅಮೆರಿಕ ಅಧಿಕ ದೂರದಿಂದ ಗುಂಡು ಚಲಾಯಿಸುವುದನ್ನು ಹೊರತಾಗಿಸಿ ತನ್ನ ಸ್ನೈಪರ್‌ಗಳ ತರಬೇತಿಯಲ್ಲಿ ದೊಡ್ಡ ಮಟ್ಟದ ಬದಲಾವಣೆ ತರಲಿಲ್ಲ. ಉತ್ತರ ಆಫ್ರಿಕಾ ಹಾಗೂ ಇಟಲಿಯಲ್ಲಿ ಸೇನಾ ಕಾರ್ಯಾಚರಣೆ ನಡೆದಾಗ ಹೆಚ್ಚಿನ ಕದನ ನಡೆದಿದ್ದು ಬಂಜರು ಭೂಮಿ ಹಾಗೂ ಪರ್ವತ ಪ್ರದೇಶಗಳಾಗಿದ್ದರಿಂದ ಪಶ್ಚಿಮ ಹಾಗೂ ಮಧ್ಯ ಯೂರೋಪ್‌ನಲ್ಲಿದ್ದಂತೆ ಅಡಗಿ ಕುಳಿತುಕೊಳ್ಳುವ ಅವಕಾಶವೇ ಇರಲಿಲ್ಲ.
ನಿಖರತೆಯೇ ಸ್ನೈಪಿಂಗ್‌ಗೆ ಆಧಾರ, ಅದು ಬಳಸುವ ಶಸ್ತ್ರಕ್ಕೂ ಹಾಗೂ ಬಳಕೆ ಮಾಡುವ ಗುರಿಕಾರನಿಗೂ ಅನ್ವಯವಾಗುತ್ತದೆ. ಅತಿ ಹೆಚ್ಚಿನ ಸಹಿಷ್ಣುತೆಯೊಂದಿಗೆ ಸಮಂಜಸ ರೀತಿಯಲ್ಲಿ ಗುಂಡು ಚಲಾಯಿಸುವ ಸಾಮರ್ಥ್ಯ ಆ ಆಯುಧಕ್ಕಿರಬೇಕು. ಬದಲಾದ ಸನ್ನಿವೇಶಗಳಲ್ಲಿ ಆಯುಧದ ಸೂಕ್ತ ಉಪಯೋಗ ಪಡೆದುಕೊಳ್ಳುವ ಸಾಮರ್ಥ್ಯವೂ ಸ್ನೈಪರ್‌ಗೆ ಇರಬೇಕು.
ಬಂದೂಕಿನ ನಳಿಕೆಯಿಂದ ಹೊರಬಿದ್ದ ಗುಂಡಿನ ಪಥದ ಮೇಲೆ ಪರಿಣಾಮ ಬೀರುವ ಸಂಗತಿಗಳ ಕುರಿತು, ಅಂದರೆ ಗುರಿಗೆ ಇರುವ ವ್ಯಾಪ್ತಿ, ಗಾಳಿ ಬೀಸುವ ದಿಕ್ಕು, ವಾಯು ವೇಗ, ಸ್ನೈಪರ್ ಇರುವ ಎತ್ತರ ಹಾಗೂ ಪ್ರದೇಶದ ತಾಪಮಾನ ಹೀಗೆ ಪ್ರತಿಯೊಂದರ ಕುರಿತೂ ಕರಾರುವಕ್ಕಾಗಿ ಊಹಿಸುವ ಸಾಮರ್ಥ್ಯ ಸ್ನೈಪರ್‌ಗೆ ಇರಬೇಕು. ಗುರಿಯ ದೂರವನ್ನು, ವ್ಯಾಪ್ತಿಯನ್ನು ಅಂದಾಜು ಮಾಡುವಲ್ಲಿ ಕೊಂಚ ಎಡವಿದರೂ ಸಾಕು ಮಾಡಬೇಕಾದ ಹಾನಿಯ ಪ್ರಮಾಣ ಕಡಿಮೆಯಾಗಬಹುದು ಮಾತ್ರವಲ್ಲ, ಶಾಟ್‌ ಗುರಿತಪ್ಪಬಹುದು.
ರಣರಂಗದಲ್ಲಿರುವ ತನ್ನ ಗುರಿಯೆಡೆಗೆ ಸ್ನೈಪರ್ ತನ್ನ ಬಂದೂಕನ್ನು ತಿರುಗಿಸುತ್ತಾನೆ. ಸ್ಕೋಪ್‌ ಅನ್ನು ಹೊಂದಿಸುವ ಈ ಪ್ರಕ್ರಿಯೆಯಿಂದ ನಿರ್ಧಿಷ್ಟ ಅಂತರದಲ್ಲಿ ಗುಂಡಿನ ಮೊನೆಯನ್ನು ಗುರಿಯೆಡೆಗೆ ಇಡಬಹುದು . ಗುರಿಯೆಡೆಗೆ ಮುಖ ಮಾಡಿದ ಬಂದೂಕು ಹಾಗೂ ಸ್ಕೋಪ್‌ ಸಾಧ್ಯವಾದಷ್ಟು ಸಮಯ, ಎಂಥದೇ ಸಂದರ್ಭದಲ್ಲೂ ತಮ್ಮ ಗುರಿಯನ್ನು ಕಾಯ್ದುಕೊಳ್ಳಬೇಕು, ಆ ಮೂಲಕ ಕಾರ್ಯಾಚರಣೆಯ ಸಂದರ್ಭದಲ್ಲಿ ಸಾಧ್ಯವಾಗಬಹುದಾದ ಗುರಿಭಂಗವನ್ನು ತಪ್ಪಿಸಬೇಕು.
ಒಂದು ಮರಳು ಚೀಲ ಸ್ನೈಪರ್ ಶೂಟಿಂಗ್‌ಗೆ ಉಪಯುಕ್ತ ವೇದಿಕಯನ್ನು ಒದಗಿಸಿಕೊಡಬಹುದು, ಆದಾಗ್ಯೂ ಯಾವುದೇ ಮೃದು ಹೊರಮೈ ಹೊಂದಿರುವ ಬೆನ್ನು ಚೀಲದಂತಹ ಯಾವುದೇ ವಸ್ತುವೂ ಸ್ನೈಪರ್ ಬಂದೂಕು ತನ್ನ ಕಾರ್ಯಮಗ್ನತೆಯನ್ನು ಕಾಪಾಡಿಕೊಳ್ಳಲು ಅನುವು ಮಾಡಿಕೊಡಬಹುದು. ಬೋರಲು ಮಲಗಿ ಕಾರ್ಯಾಚರಣೆಯಲ್ಲಿ ತೊಡಗಿದಾಗ ಅಡ್ಡಣಿಕೆಗಳು ಬಹುಕಾಲದವರೆಗೆ ಗುರಿ ಹಿಡಿಯಲು ಮತ್ತು ವಿಸ್ತೃತ ಅವಧಿಯವರೆಗೆ ಕುಳಿತು ಗುಂಡು ಹಾರಿಸುವ ಭಂಗಿಗೆ ಅನುವು ಮಾಡಿಕೊಡಲು ಸಹಾಯ ಮಾಡುತ್ತವೆ. ಬಹಳಷ್ಟು ಪೊಲೀಸ್‌ ಹಾಗೂ ಸೈನಿಕ ಸ್ನೈಪರ್ ಬಂದೂಕುಗಳಿಗೆ ಅಡ್ಡಣಿಗೆಗಳನ್ನು ಅಳವಡಿಸಿರುತ್ತಾರೆ. ತಾತ್ಕಾಲಿಕ ಅಡ್ಡಣಿಗೆಗಳನ್ನು ಮರದ ರೆಂಬೆಗಳಿಂದ ಹಾಗೂ ಸ್ಕೈ ಪೋಲ್ಸ್‌ಗಳಿಂದ ತಯಾರಿಸಲಾಗುತ್ತಿದೆ.
ನಿಖರತೆ ಹಾಗೂ ವ್ಯಾಪ್ತಿಗಳು ಬಳಸಲಾಗುವ ಕಾಡತೂಸುಗಳನ್ನೂ ಅವಲಂಬಿಸಿರುತ್ತವೆ:
ಬ್ರಿಟಿಷ್‌ ಸೈನಿಕರು ಸೈನಿಕರ ರೀತಿಯ ಪ್ರತಿಕೃತಿಗಳನ್ನು ಮಾಡಿ ಆ ಮೂಲಕ ವಿರೋಧಿ ಪಡೆಯ ಸ್ನೈಪರ್‌ಗಳ ದಾರಿತಪ್ಪಿಸುತ್ತಿದ್ದರು. ರಬ್ಬರ್ ಅನ್ನು ಬಳಸಿಕೊಂಡು ಆ ಪ್ರತಿಕೃತಿ ಸಿಗರೇಟು ಸೇದುತ್ತಿರುವಂತೆ ಮಾಡಿ, ಹೊಗೆ ಎಬ್ಬಿಸಿ ಆ ’ಡಮ್ಮಿ’ಗೆ ಇನ್ನಷ್ಟು ನೈಜತೆಯನ್ನು ನೀಡಲು ಪ್ರಯತ್ನಿಸುತ್ತಿದ್ದರು. ರಬ್ಬರ್ ಪ್ರತಿಕೃತಿಗೆ ಬಿದ್ದ ವೈರಿ ಸ್ನೈಪರ್‌ಗಳ ಗುಂಡುಗಳನ್ನೇ ಬಳಸಿಕೊಂಡು ಅವರು ಇರುವ ಸ್ಥಳವನ್ನು ಪತ್ತೆ ಹಚ್ಚುತ್ತಿದ್ದರು. ಇದರಿಂದ ತಿರುಗಿ ಕ್ಷಿಪಣಿ ದಾಳಿ ನಡೆಸುವುದು ಅವರಿಗೆ ಸುಲಭವಾಗುತ್ತಿತ್ತು.
ಸ್ನೈಪರ್ ಚರ್ಚಿಸಿದ ರೀತಿಗೆ ಅನುಗುಣವಾಗಿ ಗುಂಡೇಟು ನಿಯೋಜನೆ ಅರ್ಥಗರ್ಭಿತವಾಗಿ ಬದಲಾಗುತ್ತಿರುತ್ತದೆ. ೩೦೦ ಮೀಟರ್ ಗಳಿಗಿಂತ ಕಡಿಮೆ ಅಂತರದಲ್ಲಿ ಲಕ್ಷ್ಯವಿಟ್ಟುಕೊಳ್ಳದ ಸೇನಾ ಸ್ನೈಪರ್ ಗಳು ಸಾಮಾನ್ಯವಾಗಿ ದೇಹಕ್ಕೆ ಹೊಡೆಯಲು ಪ್ರಯತ್ನಿಸುತ್ತಾರೆ, ಎದೆಗೆ ಗುರಿ ಇಡುತ್ತಾರೆ, ಈ ಬಗೆಯ ಹೊಡೆತಗಳು ಅಂಗಾಂಶಗಳನ್ನು ಭಗ್ನಗೊಳಿಸುವುದು, ದೈಹಿಕ ಹಲ್ಲೆ ಹಾಗೂ ರಕ್ತನಷ್ಟದ ಮೂಲಕ ವ್ಯಕ್ತಿಯೊಬ್ಬನನ್ನು ಕೊಲ್ಲುವ ತಂತ್ರವನ್ನೇ ನೆಚ್ಚಿ ಕೂತಿರುತ್ತವೆ.
ಯಾವಾಗಲೂ ಚಿಕ್ಕ ಅಂತರದಿಂದ ಗುಂಡಿನ ಚಕಮಕಿ ನಡೆಸುವ ಪೊಲೀಸ್ ಸ್ನೈಪರ್ ಗಳು ದೇಹದ ನಿರ್ಧಿಷ್ಟ ಭಾಗಕ್ಕೆ ಅಥವಾ ನಿರ್ಧಿಷ್ಟ ಉಪಕರಣಗಳಿಗೆ ಹೊಡೆಯುವ ತಂತ್ರವನ್ನು ಬಳಸುತ್ತಾರೆ: ೨೦೦೭ರಲ್ಲಿ ಮಾರ್ಸಿಲ್ಲೆಯಲ್ಲಿ ನಡೆದ ಘಟನೆಯೊಂದರಲ್ಲಿ ಸ್ನೈಪರ್ ಅಂತರದಿಂದ ಆತ್ಮಹತ್ಯೆಗೆ ಅನುವಾಗಿದ್ದ ಪೊಲೀಸ್ ಸಿಬ್ಬಂದಿಯೊಬ್ಬನ ರಿವಾಲ್ವಾರ್ ಗೆ ಗುರಿ ಇಟ್ಟು ಗುಂಡು ಹೊಡೆದು ಆತ್ಮಹತ್ಯೆ ಪ್ರಯತ್ನವನ್ನು ವಿಫಲಗೊಳಿಸಿದ್ದರು. ಕಡಿಮೆ ಅಪಾಯಕಾರಿಯಾದ ಹೊಡೆತಗಳನ್ನು ಕೊಡುವ ಮೂಲಕ ಕೆಲವೊಮ್ಮೆ ಅಪರಾಧಿಗಳನ್ನು ಚಿತ್ ಮಾಡಲು ಹಾಗೂ ಅವರ ಚಲನೆಯನ್ನು ಕುಂಠಿತಗೊಳಿಸಬಹುದು.
ಅಮಾಯಕರನ್ನು ಒತ್ತೆಯಾಳಾಗಿಟ್ಟುಕೊಂಡಂಥ ಅತ್ಯಂತ ಅಪಾಯಕಾರಿ ಸಂದರ್ಭಗಳಲ್ಲಿ ಪೊಲೀಸ್ ಸ್ನೈಪರ್ ಗಳು ಕ್ಷಣಾರ್ಧದಲ್ಲಿ ಕೊಲ್ಲಲು ತಲೆಗೆ ಗುರಿ ಇಟ್ಟು ಗುಂಡು ಚಲಾಯಿಸುತ್ತಾರೆ. ಇಂಥ ಸಂದರ್ಭದಲ್ಲಿ ಸ್ನೈಪರ್ ಗಳು ಮೆದುಳಿನ ತಳಭಾಗದಲ್ಲಿರುವ, ಮನುಷ್ಯನ ಚಲನೆಯನ್ನು ನಿರ್ಧರಿಸುವ ‘ಎಪ್ರಿಕೋಟ್’ ಅಥವಾ ‘ಮೆಡ್ಯುಲಾ ಅಬ್ಲಾಂಗೇಟಾ’ ಎಂಬ ಸ್ಥಳಕ್ಕೆ ಗುರಿಯಿಟ್ಟು ಗುಂಡು ಚಲಾಯಿಸುತ್ತಾರೆ. ಎರಡನೇ ಸರ್ವಿಕಲ್ ವರ್ಟೆಬ್ರಾ ಕೆಳಗಿರುವ ಬೆನ್ನುಹುರಿಗೆ ಧಕ್ಕೆ ಮಾಡುವ ಮೂಲಕ ಕೂಡ ಮನುಷ್ಯನ ಚಲನೆಯನ್ನು ಸ್ಥಗಿತಗೊಳಿಸುವ ಮೂಲಕ ಉದ್ದೇಶ ಸಾಧನೆ ಮಾಡಬಹುದು ಎಂದು ಕೆಲವು ಕ್ಷಿಪಣಿ ತಜ್ಞರು ಹಾಗೂ ನರಶಾಸ್ತ್ರದ ವಿಜ್ಞಾನಿಗಳು ತಮ್ಮ ವಾದ ಮಂಡಿಸಿದ್ದಾರೆ, ಆದರೆ ಪ್ರಸ್ತುತ ಈ ಬಗೆಯ ಚರ್ಚೆಗಳು ಕೇವಲ ಅಕ್ಯಾಡೆಮಿಕ್ ವಲಯಕ್ಕೆ ಮಾತ್ರ ಸೀಮಿತವಾಗಿದೆ.
ಗಮ್ಯಕ್ಕೆ ಇರುವ ದೂರವನ್ನು ಆಯಾ ಸಂದರ್ಭಕ್ಕೆ ತಕ್ಕಂತೆ ಅಂದಾಜು ಮಾಡಲಾಗುತ್ತದೆ ಮತ್ತು ಗಮ್ಯ ತೀರ ದೂರವಾಗಿದ್ದಾಗ ಅದರ ದೂರವನ್ನು ಅಂದಾಜು ಮಾಡುವುದು ಅಷ್ಟು ಸುಲಭವಲ್ಲ ಏಕೆಂದರೆ, ಬಂದೂಕಿನ ಗುಂಡು ಯಾವಾಗಲೂ ಅಡ್ಡವಾಗಿ ಕ್ರಮಿಸುತ್ತದೆಯಾದ ಕಾರಣ ಸ್ನೈಪರ್ ಅದನ್ನು ಗಮ್ಯಕ್ಕಿಂತ ಭಾರೀ ಅಂತರಕ್ಕೆ ಗುರಿ ಇಡುವ ಮೂಲಕ ಅದನ್ನು ಸರಿದೂಗಿಸಬೇಕಾಗುತ್ತದೆ. ಗಮ್ಯದ ದೂರದ ಕರಾರುವಕ್ಕಾದ ಅಂದಾಜು ಸ್ನೈಪರ್ ಗೆ ಇಲ್ಲದಿದ್ದರೆ ಅಂತರವನ್ನು ಸರಿದೂಗಿಸಲು ಸಾಧ್ಯವಾಗದೇ ಗುಂಡಿನ ಪಥ ಒಂದೋ ತೀರಾ ಎತ್ತರಕ್ಕಾಗುವ ಇಲ್ಲವೇ ತೀರಾ ಕೆಳಗಾಗುವ ಸಾಧ್ಯತೆಗಳಿರುತ್ತವೆ. ಉದಾಹರಣೆಗೆ, 7.6251 ರೀತಿಯ ಸೈನ್ಯದ ಸ್ನೈಪಿಂಗ್ ಕಾಡತೂಸು ೧೧೮ ಸ್ಪೆಷಲ್ ಬಾಲ್ ಈ ಅಂತರವನ್ನು ದಿಂದ ವರೆಗೆ ಬಳಸಿ ಬರುತ್ತದೆ. ಅಂದರೆ, ಒಂದು ವೇಳೆ ಸ್ನೈಪರ್ ೮೦೦ ಮೀಟರ್ ದೂರವನ್ನು ತಪ್ಪಾಗಿ ೭೦೦ ಮೀಟರ್ ಎಂದು ಅಂದಾಜು ಮಾಡಿದ್ದಾದರೆ ಆಗ ಆತ ಹೊಡೆಯುವ ಗುಂಡು ಅಪೇಕ್ಷಿತ ದೂರಕ್ಕಿಂತ ೨೦೦ ಮಿಲಿ ಮೀಟರ್ ಕೆಳಗೆ ಬೀಳುವ ಸಾಧ್ಯತೆ ಇರುತ್ತದೆ.
ಲೇಸರ್ ರೇಂಜ್‌ಫೈಂಡರ್ ಗಳನ್ನು ಬಳಸಬಹುದಾದರೂ ಅವುಗಳನ್ನು ಬಳಸುವಾಗ ರವಾನೆಗಾರ ಹಾಗೂ ಸ್ವೀಕೃತಿದಾರರಿಬ್ಬರಿಗೂ ಅದು ಗೋಚರಿಸುವುದರಿಂದ ಅವುಗಳನ್ನು ಯುದ್ಧರಂಗದಲ್ಲಿ ಬಳಸುವುದಿಲ್ಲ. ಒಂದು ಉಪಯುಕ್ತವಾದ ಮಾದರಿ ಎಂದರೆ, ಗುರಿಯ ಎತ್ತರವನ್ನು ಮಿಲ್ ಡಾಟ್ ಸ್ಕೋಪ್ ನಲ್ಲಿ ಗೋಚರಿಸುವ ಅದರ ಗ್ರಾತ್ರದೊಡನೆ ಹೋಲಿಕೆ ಮಾಡುವುದು, ಅಥವಾ ಗೊತ್ತಿರುವ ದೂರವನ್ನೇ ತೆಗೆದುಕೊಳ್ಳುವುದು ಮತ್ತು ಹೆಚ್ಚುವರಿ ಅಂತರವನ್ನು ಅರಿಯಲು ಬೇರೆ ರೀತಿಯ ಮಾನದಂಡಗಳನ್ನು ಅನುಸರಿಸುವುದು. ಒಬ್ಬ ಮನುಷ್ಯನ ತಲೆಯ ಅಗಲ ಇದ್ದೀತು ಹಾಗೆಯೇ ಮನುಷ್ಯನ ಸರಾಸರಿ ಭುಜದ ಸುತ್ತಳತೆ ಹಾಗೂ ಮನುಷ್ಯನ ದೇಹದಿಂದ ಆತನ ಶಿರಕ್ಕೆ ಸರಾಸರಿ ಅಂತರ ಇರಬಹುದು.
ತಾಂತ್ರಿಕ ಕಾರ್ಯಾಚರಣೆಗೆ ಅನುಭವ ಸಾಲದ ಪೊಲೀಸ್‌ ಪಡೆಗಳು ಕೆಲವೊಮ್ಮೆ ಬದ್ಧ ಹಾಗೂ ವೃತ್ತಿಪರ ಸ್ನೈಪರ್ ಗಳನ್ನು ಹೊಂದಿದ ಪಡೆಗಳನ್ನು ಅವಲಂಭಿಸಬೇಕಾಗುತ್ತದೆ. ಕೆಲವು ಪೊಲೀಸ್‌ ಸ್ನೈಪರ್ ಕಾರ್ಯಾಚರಣೆಗಳು ಸೇನಾ ಸಹಕಾರದೊಂದಿಗೇ ಪ್ರಾರಂಭವಾಗುತ್ತವೆ. ಸಭೆ-ಸಮಾರಂಭಗಳಿಗೆ ರಕ್ಷಣೆ ನೀಡುವ ಸಂದರ್ಭದಲ್ಲಿ ಪೊಲೀಸ್‌ ಸ್ನೈಪರ್ ಗಳನ್ನು ಬಹುಮಹಡಿ ಕಟ್ಟಡಗಳಂಥ ಎತ್ತರದ ಸ್ಥಳದಲ್ಲಿ ನಿಲ್ಲಿಸಲಾಗುತ್ತದೆ. ಇಂಥದ್ದೊಂದು ಮಹತ್ವದ ಸಂದರ್ಭವೊಂದರಲ್ಲಿ ಕೊಲಂಬಸ್‌, ಒಹಿಓನ ಪಡೆಯ ಸ್ನೈಪರ್ ಮೈಕ್‌ ಪ್ಲಂಬ್‌ ಎಂಬುವವರು ಆತ್ಮಹತ್ಯೆಗೆ ಪ್ರಯತ್ನಿಸುತ್ತಿದ್ದ ವ್ಯಕ್ತಿಯೊಬ್ಬರ ಕೈಯಲ್ಲಿದ್ದ ಬಂದೂಕಿಗೆ ಗುರಿ ಇಟ್ಟು ಗುಂಡು ಚಲಾಯಿಸಿ ಆತ್ಮಹತ್ಯಾ ಪ್ರಯತ್ನವನ್ನು ನಿಷ್ಫಲಗೊಳಿಸಿದ್ದರು.
ಪೊಲೀಸ್‌ ಶಾರ್ಪ್‌ಶೂಟರ್ ಗಳಿಗೆ ಸ್ನೈಪರ್ ತರಬೇತಿ ನೀಡುವುದರ ಅನಿವಾರ್ಯತೆ ಸ್ಪಷ್ಟವಾದದ್ದು ೧೯೭೨ರ ಮ್ಯೂನಿಷ್‌ ನರಮೇಧದಲ್ಲಿ. ಆ ಸಂದರ್ಭದಲ್ಲಿ ಜರ್ಮನಿಯ ಪೊಲೀಸರ ಬಳಿ ಪರಿಣತ ಸಿಬ್ಬಂದಿಯೂ ಇರಲಿಲ್ಲ ಹಾಗೆಯೇ ಅವಶ್ಯವಿರುವ ಶಸ್ತ್ರಾಸ್ತ್ರಗಳೂ ಇರಲಿಲ್ಲ. ಅಂತೂ ಬಿಕ್ಕಟ್ಟು ಕೊನೆಗೊಳ್ಳುವ ಹಂತದಲ್ಲಿ ಎಲ್ಲಾ ಇಸ್ರೇಲಿ ಒತ್ತೆಯಾಳುಗಳು ಕೂಡ ಮರಣ ಹೊಂದಿದ್ದರು. ಏಕೆಂದರೆ, ಆ ಸಂದರ್ಭದಲ್ಲಿ ಜರ್ಮನ್‌ ಪೊಲೀಸರ ಬಳಿ ಇದ್ದದ್ದು ತಮ್ಮ ಬೇಟೆಯಾಡುವ ಹವ್ಯಾಸದ ಆಧಾರದ ಮೇಲೆಯೇ ನೇಮಕಗೊಂಡ ಸಾಮಾನ್ಯ ಸಿಬ್ಬಂದಿಗಳು. ೧೯೭೨ರಲ್ಲಿಯೇ ಜರ್ಮನಿ ತನ್ನ ಸೇನೆಯಲ್ಲಿ ಸ್ನೈಪರ್ ಗಳನ್ನು ಹೊಂದಿತ್ತಾದರೂ ಅವರನ್ನು ದೇಶದ ಆಂತರಿಕ ಬಿಕ್ಕಟ್ಟುಗಳಿಗೆ ಬಳಸಬಾರದು ಎಂಬ ಜರ್ಮನಿಯ ಸಂವಿಧಾನದ ನೀತಿಯಿಂದಾಗಿ ಅವರನ್ನು ಬಿಕ್ಕಟ್ಟಿನ ಸಂದರ್ಭದಲ್ಲಿ ಬಳಸಿಕೊಳ್ಳಲಾಗಲಿಲ್ಲ. ತದನಂತರ ವಿಶೇಷ ಪರಿಣತಿ ಹೊಂದಿದ ಭಯೋತ್ಪಾದನಾ ವಿರೋಧಿ ಪಡೆ 9 ಅನ್ನು ಹುಟ್ಟು ಹಾಕುವ ಮೂಲಕ ಈ ಸಮಸ್ಯೆಗೆ ಪರಿಹಾರ ಕಂಡು ಹಿಡಿಯಲಾಯಿತು.
ಸ್ನೈಪರ್ ಹೊಡೆಯುವಿಕೆಯ ಅನಿರೀಕ್ಷಿತ ಸನ್ನಿವೇಶದ ಕಾರಣದಿಂದಾಗಿ ಗುರಿಯಿರಿಸಿದ ಗುಂಡಿನ ಅಧಿಕ ಘಾತಕತೆ ಮತ್ತು ಸರಿಯಾದ ಪ್ರದೇಶದಲ್ಲಿ ತಲುಪಿಸಲು ಸಾಧ್ಯವಾಗದ ಹತಾಶೆ ಮತ್ತು ಸ್ನೈಪರ್‌ಗಳ ಆಕ್ರಮಣ, ಸ್ನೈಪರ್‌ ತಂತ್ರಗಳು ಸ್ಥೈರ್ಯದ ಮೇಲೆ ಅರ್ಥಗರ್ಭಿತವಾದ ಪರಿಣಾಮವನ್ನು ಉಂಟುಮಾಡುತ್ತವೆ. ಸ್ನೈಪರ್‌ ತಂತ್ರಗಳ ಅತಿಯಾದ ಬಳಕೆಯನ್ನು ಶತ್ರುಪಡೆಯ ನಿರಂತರ ಒತ್ತಡವನ್ನು ಪ್ರೇರಿಪಿಸುವ ಸಲುವಾಗಿ ಮನೋವೈಜ್ಞಾನಿಕ ಯುದ್ಧ ಕೌಶಲ್ಯವನ್ನಾಗಿ ಕೂಡ ಬಳಸಿಕೊಳ್ಳಬಹುದು.
ಯಾರೇ ಆದರೂ ಗುರುತಿಸಬಹುದಾದ ಒಂದು ವಿಷಯವೆಂದರೆ ಹಲವಾರು ಸನ್ನಿವೇಶಗಳಲ್ಲಿ (ನಿರಂತರ ಭಯ, "ಪ್ರತಿ ಘಟನೆಯ" ಅಧಿಕ ಘಾತಕತೆ, ಹಿಂದಕ್ಕೆ ಬರಲು ಸಾಧ್ಯವಾಗದಿರುವಿಕೆ) ಸ್ನೈಪರ್‌ಗಳಿಂದ ಹೊರಿಸಲಾದ ಮನೋವೈಜ್ಞಾನಿಕ ಪರಿಣಾಮವೆಂದರೆ ಅತೀ ಸಾಮೀಪ್ಯವಿರುವ ಭೂಗಣಿಗಾರಿಕೆ, ಬೂಬಿ-ಟ್ರ್ಯಾಪ್ ಮತ್ತು ಐಇಡಿಗಳು.
ಐತಿಹಾಸಿಕವಾಗಿ, ಸೆರೆಹಿಡಿಯಲಾದ ಸ್ನೈಪರ್‌ಗಳಿಗೆ ಯಾವಾಗಲೂ ಕ್ಷಿಪ್ರವಾಗಿ ಕಾನೂನು ರೀತ್ಯಾ ಮರಣದಂಡನೆ ವಿಧಿಸಲಾಗುತ್ತಿತ್ತು. ಇದು ಮೊದಲನೆಯ ಜಾಗತಿಕ ಮಹಾ ಯುದ್ಧದ ಸಮಯದಲ್ಲಿ ಮತ್ತು ಎರಡನೆಯ ಜಾಗತಿಕ ಮಹಾ ಯುದ್ಧದ ಸಮಯದಲ್ಲಿಯೂ ಕೂಡ ಸಂಭವಿಸಿತ್ತು. ಅದರ ಪರಿಣಾಮವಾಗಿ, ಒಂದು ವೇಳೆ ಸ್ನೈಪರ್‌ನನ್ನು ಸೆರೆಹಿಡಿಯುವುದು ಸನ್ನಿಹಿತ ಅಪಾಯವೆಂದು ಕಂಡುಬಂದರೆ ಆತನು ತನ್ನ ಸ್ಥಾನವನ್ನು ಸ್ನೈಪರ್‌ ಎಂದು ಸೂಚಿಸಬಹುದಾದ ಯಾವುದೇ ವಸ್ತುವನ್ನು ಅಲಕ್ಷಿಸಬಹುದು. ಸೆರೆಹಿಡಿಯಲಾದ ಸ್ನೈಪರ್‍ಗಳಿಗೆ ಕ್ಷಿಪ್ರ ಮರಣದಂಡನೆ ವಿಧಿಸುವಿಕೆಯು ತೊಂದರೆಯನ್ನು ’ಸ್ನೈಪರ್‌ ಅಂಡ್ ಕೌಂಟರ್ ಸ್ನೈಪರ್‌ ಟ್ಯಾಕ್ಟಿಕ್ಸ್, ಟೆಕ್ನಿಕ್ಸ್ ಅಂಡ್ ಪ್ರೊಸೀಜರ್ಸ” ಎಂದು ಶಿರೋನಾಮೆಯನ್ನು ಹೊಂದಿರುವ ಯುಎಸ್ ಸೇನಾ ಸಿದ್ಧಾಂತ ಎಫ್.ಎಮ್ ೩-೦೬೦.೧೧ ದಾಖಲೆಯ ೬ನೇ ಅಧ್ಯಾಯದಲ್ಲಿ ವಿಶದವಾಗಿ ಉಲ್ಲೇಖಿಸಲಾಗಿದೆ:
’ಸ್ನೈಪರ್ ’ ಪದ ಬಳಕೆಗೆ ಬಂದಿದ್ದು ೧೮೨೪ರಲ್ಲಿ ಅದೂ ’ಶಾರ್ಪ್‌ ಶೂಟರ್’ ಎಂಬರ್ಥದಲ್ಲಿ. ಇದರ ಕ್ರಿಯಾಪದವಾದ “ ” ೧೭೭೦ರಲ್ಲಿ ಬ್ರಿಟೀಷ್‌ ಭಾರತದಲ್ಲಿ ಉತ್ಪತ್ತಿಯಾಯಿತು ಎನ್ನಲಾಗಿದೆ. ಮಿಂಚಿನಂತೆ ಬಂದು ಕಣ್ಮರೆಯಾಗುತ್ತಿದ್ದ ’ಸ್ನೈಪ್‌’ ಪಕ್ಷಿಯನ್ನು ಕ್ಷಣಾರ್ಧದಲ್ಲಿ ನೆಲಕ್ಕುರುಳಿಸುತ್ತಿದ್ದ ಬೇಟೆಗಾರನನ್ನು ’ಸ್ನೈಪರ್’ ಎಂದು ಕರೆಯುವ ಮೂಲಕ ಈ ಶಬ್ದ ಹುಟ್ಟಿತು ಎನ್ನಬಹುದು.
ಅಮೆರಿಕವನ್ನು ಕಂಗೆಡಿಸಿದ್ದ ಆಂತರಿಕ ಯುದ್ಧದ ಸಂದರ್ಭದಲ್ಲಿ ’ಸ್ಕಿರ್ಮಿಶರ್’ ಅಥವಾ ’ಗಲಭೆಕೋರ’ ಎಂಬ ಶಬ್ದ ಸೃಷ್ಟಿಯಾಗಿತ್ತು. ಅಲ್ಲಿಂದ ಪ್ರಾರಂಭವಾದ ಈ ಶಬ್ದ ನಂತರ ಮಿಲಿಟರಿ ಇತಿಹಾಸದ ಪ್ರತಿಯೊಂದು ಪುಟದಲ್ಲೂ ಕಾಣಸಿಗುತ್ತದೆ. ತಮ್ಮ ವೈರಿಗಳ ವ್ಯೂಹ ಭೇದಿಸಲು ಹಾಗೂ ವೈರಿ ಪಡೆಯ ಆಯಕಟ್ಟಿನ ಸ್ಥಾನವನ್ನು ಆಕ್ರಮಿಸಿಕೊಳ್ಳಲು ಸೈನ್ಯಾಧಿಕಾರಿಗಳು ಈ ’ಸ್ಕಿರ್ಮಿಶರ್’ ಅಥವಾ ಗಲಭೆಕೋರರನ್ನು ಬಳಸಿಕೊಂಡ ಉದಾಹರಣೆಗಳು ಹೇರಳವಾಗಿವೆ. ವೈರಿ ಸೈನ್ಯದ ಸಂಭಾವ್ಯ ಪ್ರತಿರೋಧವನ್ನು ಅದರ ಪ್ರಾರಂಭದ ಹಂತದಲ್ಲಿಯೇ ಅರಿತುಕೊಂಡು ಮಟ್ಟಹಾಕುವ ನಿಟ್ಟಿನಲ್ಲಿ ಮುನ್ನುಗ್ಗುತ್ತಿರುವ ಸೈನ್ಯದ ತುದಿಗಳಲ್ಲಿ ಈ ಸ್ಕಿರ್ಮಿಶರ್‌ಗಳನ್ನು ವೈಯಕ್ತಿಕವಾಗಿ ಬಳಸಿಕೊಳ್ಳಲಾಗುತ್ತದೆ. ಆದ್ದರಿಂದ ’ಸ್ಕಿರ್ಮಿಶ್‌’ ಎಂಬ ಶಬ್ದ ’ಎರಡು ಸೈನ್ಯಗಳ ನಡುವೆ ನಡೆಯುವ ಚಿಕ್ಕ ಗುಂಡಿನ ಚಕಮಕ” ಎಂಬರ್ಥವನ್ನು ಸೂಚಿಸುತ್ತದೆ. ಹಾಗೆ ನೋಡಿದರೆ ಸ್ಕಿರ್ಮಿಶ್ ಎಂದರೆ ಚಿಕ್ಕ ಮಟ್ಟದ ಯುದ್ಧ ಆದರೆ ಈ ಯುದ್ಧದಲ್ಲಿ ಸೈನ್ಯದ ಮುಖ್ಯ ಪಡೆ ಭಾಗವಹಿಸುವುದಿಲ್ಲ. ಸ್ನೈಪರ್ ಶಬ್ದ ಅಮೆರಿಕದಲ್ಲಿ ಹೆಚ್ಚು ಬಳಕೆಗೆ ಬಂದಿದ್ದೇ ನಾಗರಿಕ ಯುದ್ಧದ ಬಳಿಕ.
ವೇಷಮರೆಸಿಕೊಂಡಾಗ, ಕಳ್ಳತನದಿಂದ ಹಿಂಬಾಲಿಸುವಾಗ, ವೀಕ್ಷಣೆಗಿಳಿದಾಗ, ನಕ್ಷೆಗಳನ್ನು ಅರ್ಥಮಾಡಿಕೊಳ್ಳುವಾಗ ಹಾಗೂ ಅನಿವಾರ್ಯ ಸಂದರ್ಭದಲ್ಲಿ ತಮ್ಮ ಗುರಿಗಾರಿಕೆಯನ್ನು ಸಾಬೀತುಪಡಿಸುವಾಗ ಹೆಚ್ಚಿನ ಕಾರ್ಯದಕ್ಷತೆಯನ್ನು ಕಲಿಸುವುದು ಈ ಸೇನಾ ಸ್ನೈಪರ್ ತರಬೇತಿಯ ಮೂಲ ಉದ್ದೇಶ. ಈ ತರಬೇತಿಯ ಸಂದರ್ಭದಲ್ಲಿ ಅಭ್ಯರ್ಥಿ ಹಲವಾರು ವಾರಗಳ ವರೆಗೆ ಸಾವಿರಾರು ಸುತ್ತು ಗುಂಡು ಹಾರಿಸುತ್ತಲೇ ಇರಬೇಕಾಗುತ್ತದೆ.
ಸ್ನೈಪರ್ ಗಳು ತಾವು ಹಿಡಿದ ಬಂದೂಕು ಜಾರಿ ಹೋಗದಂತೆ ಬಂದೂಕಿನ ಕುದುರೆ ಎಳೆಯುವ ತರಬೇತಿ ಪಡೆಯುತ್ತಾರೆ. ಈ ಸಂದರ್ಭದಲ್ಲಿ ಕರಾರುವಕ್ಕಾದ ಭಂಗಿ ಎಂದರೆ ಮರಳಿನ ಚೀಲವನ್ನು ಬಂದೂಕಿನ ಹಿಡಿಗೆ ಆಧಾರವಾಗಿಟ್ಟುಕೊಂಡು, ಬಂದೂಕಿನ ಹಿಡಿಯನ್ನು ಕೆನ್ನೆಗೆ ಒತ್ತಿಕೊಂಡು ಅಂಗಾತ ಮಲಗುವುದು. ಯುದ್ಧರಂಗದಲ್ಲಿ ಕೆಲವೊಮ್ಮೆ ಬಂದೂಕಿಗೆ ಆಧಾರವಾಗಿ ಅಡ್ಡಣಿಗೆಯನ್ನೂ ಬಳಸಲಾಗುತ್ತದೆ. ಕೆಲವು ಬಾರಿ ಮರಳು ಚೀಲದ ಸ್ಥಳಾಂತರವನ್ನು ತಪ್ಪಿಸಲು ಜೋಲು ಬಟ್ಟೆಯನ್ನು ದುರ್ಬಲ ಕೈಗೆ ಸುತ್ತಲಾಗುತ್ತದೆ. ಕೆಲವು ಯುದ್ಧ ಸಿದ್ಧಾಂತಗಳ ಪ್ರಕಾರ, ಗುಂಡು ಚಲಾಯಿಸುವ ಮುನ್ನ ಸ್ನೈಪರ್ ದೀರ್ಘವಾಗಿ ಉಸಿರಾಡಬೇಕು ಹಾಗೂ ತನ್ನ ಶ್ವಾಸಕೋಶಗಳನ್ನು ಖಾಲಿಯಾಗಿಟ್ಟಿರಬೇಕು ಎಂದು ಸಲಹೆ ನೀಡುತ್ತವೆ. ಇನ್ನೂ ಕೆಲವು ಸಿದ್ಧಾಂತಗಳು ಒಂದು ಹೆಜ್ಜೆ ಮುಂದೆ ಹೋಗಿ, ಬಂದೂಕಿನ ಕೋವಿ ಅಲುಗಾಟವನ್ನು ಕಡಿಮೆ ಮಾಡಲು ಸ್ನೈಪರ್ ಗಳು ತಮ್ಮ ಹೃದಯ ಬಡಿತಗಳ ನಡುವಿನ ವಿರಾಮ ಸಮಯದಲ್ಲಿ ಗುಂಡು ಚಲಾಯಿಸಬೇಕು ಎಂದು ಭೋದಿಸುತ್ತವೆ.
ಮೊದಲ ಬ್ರಿಟೀಷ್‌ ಸ್ನೈಪರ್ ಪಡೆ ಕಾರ್ಯಾರಂಭ ಮಾಡಿದ್ದು ಲೊವಾಟ್‌ ಸ್ಕೌಟ್ಸ್‌ ಎಂಬ ಹೆಸರಿನಲ್ಲಿ. ಎರಡನೇ ಬೊಯೆರ್ ಕದನದಲ್ಲಿ ಪರಿಣಾಮಕಾರಿಯಾಗಿ ಕಾರ್ಯನಿರ್ವಹಿಸಿ ಮನ್ನಣೆ ಪಡೆದ ಸ್ಕಾಟಿಷ್‌ ಹೈಲ್ಯಾಂಡ್‌ ರೆಜಿಮೆಂಟ್‌ ಅದು. ಈ ಪಡೆಯನ್ನು ಕಟ್ಟಿದ ಲಾರ್ಡ್‌ ಲೊವಾಟ್‌ ನಂತರ ಅದನ್ನು ಲಾರ್ಡ್‌ ರಾಬರ್ಟ್ಸ್‌ ಕೆಳಗೆ ಬ್ರಿಟಿಷ್‌ ಸೇನಾ ಬೇಹುಗಾರ ಪಡೆ ಯ ಮುಖ್ಯಸ್ಥ ಅಮೆರಿಕ ಮೂಲದ ಮೇಜರ್ ಫ್ರೆಡ್ರಿಕ್‌ ರಸ್ಸೆಲ್‌ ಬರ್ನ್‌ಹ್ಯಾಮ್‌ ಅವರಿಗೆ ಒಪ್ಪಿಸಿದರು. ಈ ಬೇಹುಗಾರ ಪಡೆಯನ್ನು ಬರ್ನ್‌ಹ್ಯಾಮ್‌ “ಅರ್ಧ ತೋಳ ಹಾಗೂ ಅರ್ಧ ಹೆಮ್ಮೊಲ‌” ಎಂದು ಕರೆದಿದ್ದರು. ಅವರ ಬೊಯೆರ್ ವೈರಿಗಳಂತೆಯೇ ಅತ್ಯದ್ಭುತ ಕೌಶಲ್ಯವನ್ನು ಸಿದ್ಧಿಸಿಕೊಂಡಿದ್ದ ಅವರು ಭೂಯುದ್ಧ ಜಾಣ್ಮೆ ಹಾಗೂ ಮಿಲಿಟರಿ ತಂತ್ರಗಾರಿಕೆಯಲ್ಲಿ ಮೇಲ್ಮೈ ಸಾಧಿಸಿದ್ದರು. ಅವರು ಘಿಲ್ಲೀ ಸ್ಯೂಟ್‌ ಧರಿಸುವುದರಲ್ಲಿಯೂ ಪ್ರಸಿದ್ಧವಾದವರಾಗಿದ್ದರು. ಅವಶ್ಯಕತೆ ಎದುರಾದರೆ ಗಿರಿಜನರಂತೆ ಕಾಡುಗಳಲ್ಲಿಯೂ ಬದುಕಲು ತಯಾರಿದ್ದ ಅವರು “ಗುಂಡು ಹಾರಿಸಿ ಕ್ಷಣಾರ್ಧದಲ್ಲಿ ಪಲಾಯನಗೈಯುತ್ತಾನೆ, ಏಕೆಂದರೆ ಇನ್ನೊಮ್ಮೆ ಗುಂಡು ಹೊಡೆಯಲು ಜೀವಂತವಾಗಿರಲು” ಎಂಬ ವಿವೇಚನೆ ಇಟ್ಟುಕೊಂಡು ಕಾರ್ಯನಿರ್ವಸುತ್ತಿರುವವರು ಇವರು. ಯುದ್ಧ ಮುಗಿದ ಬಳಿಕ ಈ ಪಡೆ ಅಧಿಕೃತವಾಗಿ ಬ್ರಿಟಿಷ್‌ ಸೈನ್ಯದಲ್ಲಿ ವಿಲೀನಗೊಂಡಿತು ಆ ಮೂಲಕ ಬ್ರಿಟಿಷ್ ಸೈನ್ಯದ ಮೊತ್ತಮೊದಲ ಸ್ನೈಪರ್ ಪಡೆಯಾಗಿ, ’ಶಾರ್ಪ್‌ ಶೂಟರ್ ’ ಎಂಬ ಹೆಸರಿನಿಂದ ಪ್ರಖ್ಯಾತಗೊಂಡಿತು.
ಒಂದನೇ ವಿಶ್ವಯುದ್ಧದಲ್ಲಿ ಸ್ನೈಪರ್‌ಗಳು ಮಾರಣಾಂತಿಕ ಶಾರ್ಪ್‌ಶೂಟರ್‌ಗಳಾಗಿ ಹೊರಹೊಮ್ಮಿದ್ದರು.
ಯುದ್ಧದ ಪ್ರಾರಂಭದ ಹಂತದಲ್ಲಿ ಇಂಪೀರಿಯಲ್ ಜರ್ಮನಿ ಮಾತ್ರ ಇಂಥದ್ದೊಂದು ಶಾರ್ಪ್‌ಶೂಟರ್‌ಗಳ ಪಡೆಯನ್ನು ಹೊಂದಿದ್ದ ರಾಷ್ಟ್ರವಾಗಿತ್ತು. ಎಲ್ಲಾ ಪಡೆಗಳಲ್ಲೂ ಶಾರ್ಪ್‌ಶೂಟರ್‌ಗಳಿದ್ದರೂ ಜರ್ಮನಿ ಮಾತ್ರ ತನ್ನ ಪಡೆಯಲ್ಲಿದ್ದ ಕೆಲವು ಸೈನಿಕರಿಗೆ ಸ್ಕೋಪ್‌ ಇದ್ದ ಸ್ನೈಪರ್ ಬಂದೂಕುಗಳನ್ನು ನೀಡಿತ್ತು. ಇದರಿಂದ ತಲೆಯನ್ನು ಮಾತ್ರ ಮೇಲಕ್ಕಿಟ್ಟುಕೊಂಡು ಅಡಗಿ ಕುಳಿತಿರುತ್ತಿದ್ದ ವೈರಿ ಸೈನಿಕರನ್ನ ಹೊಡೆದುರುಳಿಸಲು ಸಹಾಯಕವಾಗಿತ್ತು. ಜರ್ಮನ್‌ ಸೈನಿಕರ ಬಳಿ ಇಂಥ ಅಸ್ತ್ರ ಪತ್ತೆಯಾಗುವ ತನಕ ಫ್ರೆಂಚ್‌ ಹಾಗೂ ಬ್ರಿಟಿಷ್‌ ಸೈನಿಕರು ಮೊದಮೊದಲಿಗೆ ಇದನ್ನು ಕಾಕತಾಳೀಯ ಹೊಡೆತವೆಂದೇ ಬಗೆದಿದ್ದರು. ಜರ್ಮನರು ಮಾತ್ರ ತಯಾರಿಸಬಹುದಾದ ಉಚ್ಛಗುಣಮಟ್ಟದ ಮಸೂರಗಳಿಂದಾಗಿಯೇ ಪ್ರಥಮ ವಿಶ್ವಯುದ್ಧದಲ್ಲಿ ಜರ್ಮನ್‌ ಸ್ನೈಪರ್‌ಗಳು ತಮ್ಮ ಕಾರ್ಯದಕ್ಷತೆ ಹಾಗೂ ಮಾರಣಾಂತಿಕ ದಾಳಿಗಳಿಂದಾಗಿ ಹೆಸರುವಾಸಿಯಾಗಿದ್ದರು ಎಂದರೆ ಉತ್ಪ್ರೇಕ್ಷೆಯಾಗಲಾರದು.
ಬಂದೂಕು ವಿದ್ಯೆಯಲ್ಲಿ ಅಸಾಧ್ಯ ನೈಪುಣ್ಯತೆ ಪಡೆದ ಹಾಗೂ ಸಾಮಾನ್ಯ ವ್ಯಕ್ತಿಗಳಿಗೆ ಅಸಾಧ್ಯವೆನ್ನಬಹುದಾದ ದೂರದಿಂದ ಹಾಗೂ ಗುಪ್ತಸ್ಥಳದಿಂದ ಇಟ್ಟ ಗುರಿ ತಪ್ಪದಂತೆ ಗುಂಡು ಚಲಾಯಿಸುವ ವ್ಯಕ್ತಿಗಳಿಗೆ ಗುರಿಕಾರ ಎನ್ನಲಾಗುತ್ತದೆ. ಗುಂಡು ಚಲಾಯಿಸುವುದರಲ್ಲಿ ವಿಶೇಷ ತಜ್ಞತೆ ಪಡೆದ ಈ ಗುರಿಗಾರರು ಕರಾರುವಕ್ಕಾಗಿರುವ ಬಂದೂಕುಗಳ ಚಲಾವಣೆಯಲ್ಲಿ ಅತ್ಯದ್ಭುತ ತಜ್ಞತೆಯನ್ನು ಸಿದ್ಧಿಸಿಕೊಂಡಿರುತ್ತಾರೆ.
ಮಿಲಿಟರಿ ಗುರಿಗಾರರಂತೂ ಗುರಿಗಾರತ್ವದೊಂದಿಗೆ ಮರೆಯಲ್ಲಿದ್ದುಕೊಂಡೇ ಯುದ್ಧ ನಡೆಸುವುದು, ಬಹುಕಾಲ ಯುದ್ಧರಂಗದಲ್ಲಿಯೇ ಇರುವುದು, ಒಳನುಸುಳುವಿಕೆ, ಯುದ್ಧ ರಂಗದ ವಿಶ್ಲೇಷಣೆ ನಡೆಸುವುದು ಹಾಗೂ ವಿಚೀಕ್ಷಣಾ ತಂತ್ರಗಾರಿಕೆ ಹೀಗೆ ಪ್ರತಿಯೊಂದರಲ್ಲೂ ತರಬೇತಿ ಪಡೆದಿರುತ್ತಾರೆ. ನಗರ ಪ್ರದೇಶದಲ್ಲಿ ನಡೆಯುವ ಸಮರ ಹಾಗೂ ಹಾಗೂ ದಟ್ಟ ಕಾನನಗಳಲ್ಲಿ ನಡೆಯುವ ಎಲ್ಲಾ ಬಗೆಯ ಸಮರಗಳಲ್ಲೂ ಇವರ ತಜ್ಞತೆಗೆ ಮಹತ್ವವಿದೆ.
ಒಂದಕ್ಕಿಂತ ಹೆಚ್ಚಿನ ಗುರಿಗಳಿದ್ದಾಗ ಸ್ನೈಪರ್ ಗಳು ಸ್ಥಳಾಂತರಕ್ಕೆ ಮೊರೆ ಹೋಗುತ್ತಾರೆ. ಕೆಲವು ಪ್ರದೇಶಗಳಿಂದ ಹಲವು ಸುತ್ತಿನ ಗುಂಡೇಟಿನ ಬಳಿಕ ವೈರಿ ಪಡೆ ತಮ್ಮ ಸ್ಥಳವನ್ನು ಗುರುತಿಸಿ ಪ್ರತಿದಾಳಿ ನಡೆಸುವುದಕ್ಕೆ ಸಾಕಷ್ಟು ಮುಂಚಿತವಾಗಿಯೇ ಸ್ನೈಪರ್ ಗಳು ಕಣ್ಣಿಗೆ ಕಾಣದ ಇನ್ನೊಂದು ಪ್ರದೇಶಕ್ಕೆ ಸ್ಥಳಾಂತರಗೊಳ್ಳುತ್ತಾರೆ. ಸ್ನೈಪರ್ ಗಳು ತಮ್ಮ ಅನುಕೂಲಕ್ಕೆ, ವೈರಿ ಪಡೆಯಲ್ಲಿ ಗೊಂದಲ ಸೃಷ್ಟಿಸಲು ಈ ತಂತ್ರವನ್ನು ಆಗಾಗ ಬಳಸುತ್ತಿರುತ್ತಾರೆ. ಕೆಲವೊಂದು ಸನ್ನಿವೇಶಗಳಲ್ಲಿ, ಫ್ಯಾಕ್ಟರ್ ಆಫ್ ವಿಂಡ್ ಅನ್ನು ನಾಶಗೊಳಿಸಲೂ ಈ ಸ್ಥಳಾಂತರವನ್ನು ಸ್ನೈಪರ್ ಗಳು ಅಳವಡಿಸಿಕೊಳ್ಳುತ್ತಾರೆ.
ಸ್ನೈಪರ್ ಹಾಗೂ ಆತನ ತಂಡ ಬೇಹುಗಾರಿಕೆ ನಡೆಸುವ ಅಥವಾ ಗುಂಡು ಚಲಾಯಿಸುವ ಸ್ಥಳವನ್ನು ವೈರಿಯ ಕಣ್ಣಿಗೆ ಕಾಣದಂತೆ ಮರೆಮಾಚುವುದನ್ನೇ “ಸ್ಥಳ ಅಡಗಿಸು” ಎಂದು ವ್ಯಾಖ್ಯಾನಿಸಲಾಗುತ್ತದೆ. ಈ ಅಡಗುದಾಣದಿಂದ ಸುತ್ತ ಮುತ್ತಲಿನ ಪ್ರದೇಶ ಈ ಗುರಿಗಾರನ ಕಣ್ಣಿಗೆ ಸ್ಪಷ್ಟವಾಗಿ ನಿಲುಕುತ್ತಿರುತ್ತದೆ, ವೈರಿಯ ಪ್ರತಿದಾಳಿಯಿಂದ ಉತ್ತಮ ರೀತಿಯಲ್ಲಿ ರಕ್ಷಣೆ ನೀಡುವಂತಿರುತ್ತದೆ ಹಾಗೂ ಸ್ನೈಪರ್ ಗಳು ಅನ್ಯವೇಷ ಧರಿಸಿ ಅಡಗಿ ಕುಳಿತಿರಲೂ ಸಾಕಷ್ಟು ಅವಕಾಶವನ್ನು ನೀಡುವಂತಿರುತ್ತದೆ.
ಈ ಬಗೆಯ ಅಡಗುದಾಣಗಳ ಮುಖ್ಯ ಉದ್ದೇಶವೆಂದರೆ ಬಂದೂಕು ಹಿಡಿದ ವ್ಯಕ್ತಿಯ ಹೊರರೂಪವನ್ನು ಸ್ಪಷ್ಟವಾಗಿ ಗೋಚರವಾಗುವಂತೆ ಮಾಡುವುದು.
ಸ್ನೈಫರ್ ಬಂದೂಕುಗಳು ಕೆಲವೊಮ್ಮೆ ಶಕ್ತಿಶಾಲಿ ಹಾಗೂ ಭಯಂಕರ ಶಬ್ದವನ್ನು ಹೊಂದಿರುವುದರಿಂದ ಸ್ನೈಫರ್ ಗಳು ಸೌಂಡ್ ಮಾಸ್ಕಿಂಗ್ ರೀತಿಯ ತಂತ್ರವನ್ನು ಬಳಸಲೇ ಬೇಕಾಗುತ್ತದೆ. ಒಬ್ಬ ಪರಿಣತ ಶಾರ್ಪಶೂಟರ್ ಕೈಯಲ್ಲಿ ಈ ತಂತ್ರ ಶಬ್ದವನ್ನು ಹತ್ತಿಕ್ಕುವ ತಂತ್ರವಾಗಿಯೂ ಬಳಕೆಯಾಗಬಲ್ಲದು. ಕ್ಷಿಪಣಿಗಳ ಸಿಡಿತ ಅಥವಾ ಸಿಡಿಲುಗಳಂಥ ವಾತಾವರಣದಲ್ಲಿರುವ ಕಿವಿಗಡಚಿಕ್ಕುವ ಶಬ್ದಗಳು ಸ್ನೈಪರ್ ಬಂದೂಕುಗಳ ಶಬ್ದವನ್ನು ಬಚ್ಚಿಡುತ್ತವೆ. ಈ ಬಗೆಯ ತಂತ್ರವನ್ನು ಹೆಚ್ಚಾಗಿ ಗೌಪ್ಯ ಕಾರ್ಯಾಚರಣೆಗಳು, ಒಳನುಸುಳುವಿಕೆ ತಂತ್ರಗಳು ಹಾಗೂ ಗೆರಿಲ್ಲಾ ಯುದ್ಧತಂತ್ರಗಳಲ್ಲಿ ಬಳಸಲಾಗುತ್ತದೆ.
ಅತ್ಯಂತ ದೂರದ ವ್ಯಾಪ್ತಿಯ ಸ್ನೈಪರ್ ಕೊಲೆ ಆಗಿದ್ದು, ಬ್ರಿಟಿಷ್‌ ಸೈನ್ಯದ ಹೌಸ್‌ ಹೋಲ್ಡ್‌ ಕ್ಯಾವಲ್ರಿಗೆ ಸಂಬಂಧಿಸಿದ ಸ್ನೈಪರ್ ಸಿಒಎಚ್‌ ಕ್ರೈಗ್‌ ಹ್ಯಾರಿಸನ್‌ ಅವರ ಹೆಸರಿನಲ್ಲಿ ದಾಖಲಾಗಿದೆ. ಅಫ್ಘಾನಿಸ್ತಾನದ ಹೆಲ್ಮಂಡ್‌ ಪ್ರಾಂತದ ಮೌಸಾ ಕಲಾದಲ್ಲಿ ೨೦೦೯ರ ನವೆಂಬರ್ ತಿಂಗಳಲ್ಲಿ ನಡೆದ ಗುಂಡಿನ ಚಕಮಕಿಯಲ್ಲಿ ಸಿಒಎಚ್‌ ಹ್ಯಾರಿಸನ್‌ ಅಕ್ಯುರೆಸಿ ಇಂಟರ್ನ್ಯಾಶನಲ್‌ 1153 ಎಂಬ ಅತ್ಯಧಿಕ ವ್ಯಾಪ್ತಿಯ ರೈಫಲ್ .338 ಲಾಪುವಾ ಮ್ಯಾಗ್ನಮ್‌ ಕಾಡತೂಸುಗಳನ್ನು ಹೊಂದಿದ್ದ ಬಂದೂಕನ್ನು ಬಳಸಿಕೊಂಡು ಇಬ್ಬರು ಸ್ಥಿರ ತಾಲಿಬಾನ್‌ ಸ್ವಯಂ ಚಾಲಿತ ಬಂದೂಕುಧಾರಿಗಳನ್ನು ಹೊಡೆದುರುಳಿಸಿದ್ದರು.
ಸ್ನೈಪರ್ ತರಬೇತಿಗೆ ಸ್ವ- ಇಚ್ಛೆಯಿಂದ ಬರುವ ಸೈನಿಕರನ್ನು ಅವರ ಸಾಮರ್ಥ್ಯದ ಆಧಾರದ ಮೇಲೆ ಅವರ ಕಮಾಂಡರ್‌ಗಳು ಆಯ್ಕೆ ಮಾಡಿಕೊಳ್ಳುತ್ತಾರೆ. ಮಿಲಿಟರಿ ಸ್ನೈಪರ್‌ಗಳು ವಾಯುದಾಳಿಯನ್ನು ನಿರ್ದೇಶಿಸುವ ’ಫಾರ್ವರ್ಡ್‌ ಏರ್ ಕಂಟ್ರೋಲರ್’ ಗಳಂತೆ ಹಾಗೂ ಕ್ಷಿಪಣಿ ಅಥವಾ ಫಿರಂಗಿ ದಾಳಿಗಳನ್ನು ನಿರ್ದೇಶಿಸುವ ’ಫಾರ್ವರ್ಡ್‌ ಅಬ್ಸರ್ವರ್ಸ್‌’ ಅಂತೆ ತರಬೇತಿ ಪಡೆಯುತ್ತಾರೆ.
19 ವರ್ಷ ಮತ್ತು 8 ದಿನಗಳ ವಯಸ್ಸಿನಲ್ಲೇ ಫರ್ಡಿನ್ಯಾಂಡ್ ಪ್ರಥಮ ಪೂರ್ಣ ಇಂಗ್ಲೆಂಡ್ ಕ್ಯಾಪ್‍‌ ನ್ನು ಕ್ಯಾಮರೂನ್ ವಿರುದ್ಧ 1997ರ ನವೆಂಬರ್ 15ರಂದು ನಡೆದ ಸೌಹಾರ್ದ ಪಂದ್ಯದಲ್ಲಿ ಬದಲಿ ಆಟಗಾರನಾಗಿ ಸಂಪಾದಿಸಿದ.ಆ ಕಾಲದಲ್ಲಿ ಇಂಗ್ಲೆಂಡ್ ಪರ ಆಡಿದ ಯುವ ರಕ್ಷಣೆ ಆಟಗಾರ ಎನಿಸಿದ ಇಂಗ್ಲೆಂಡ್‌ನ 1998ರ ವಿಶ್ವಕಪ್‌‌ನ ಮೋಲ್ಡೋವಾ ವಿರುದ್ಧ ಕ್ವಾಲಿಫೈಯರ್ ಗೆ ಪೂರ್ವಸಿದ್ಧತೆಯಲ್ಲಿ ಅವನು ಕುಡಿದು ವಾಹನ ಚಲಾಯಿಸಿದ ಆರೋಪಕ್ಕೆ ಗುರಿಯಾಗಿರದಿದ್ದರೆ,ಫರ್ಡಿನ್ಯಾಂಡ್ ಸೆಪ್ಟೆಂಬರ್‌ನಲ್ಲಿ ಇನ್ನೂ ಮುಂಚೆ ಚೊಚ್ಚಲ ಪ್ರವೇಶ ಮಾಡುತ್ತಿದ್ದ. ಫರ್ಡಿನ್ಯಾಂಡ್‌ನನ್ನು ಈ ಆಟಕ್ಕಾಗಿ ತಂಡದಲ್ಲಿ ಹೆಸರಿಸಲಾಗಿತ್ತು ಹಾಗೂ ಅವನು ಪ್ರಾರಂಭಿಕ ಆಟಗಾರನಾಗುವ ಸಂಭವವಿತ್ತು. ಆದಾಗ್ಯೂ ಪ್ರಿನ್ಸಸ್ ಡಯಾನಳನ್ನು ಕುರಿತ ಸಾರ್ವಜನಿಕ ಶೋಕದಿಂದಾಗಿ ಗ್ಲೆನ್ ಹಾಡಲ್‌ಗೆ ಪ್ರತಿಭಾಶಾಲಿ ಹದಿಹರೆಯದ ಆಟಗಾರನನ್ನು ಕೈಬಿಡದೇ ಬೇರೆ ದಾರಿ ಇರಲಿಲ್ಲ. ಪ್ರಿನ್ಸೆಸ್ ಡಯಾನ ಕಾರಿನ ಚಾಲಕ ಕುಡಿದು ಚಾಲನೆ ಮಾಡುತ್ತಿದ್ದನೆಂದು ಶಂಕಿಸಲಾಗಿತ್ತು. ಪರಿಣಾಮಕಾರಿ 1997/98 ಕ್ರೀಡಾಋತುವಿನ ನಂತರ,ಅವನನ್ನು 1998 ವಿಶ್ವಕಪ್ ತಂಡಕ್ಕೆ ಸಹಾಯಕ ರಕ್ಷಣೆ ಆಟಗಾರನಾಗಿ ಆಯ್ಕೆಮಾಡಲಾಯಿತು. ಆದಾಗ್ಯೂ ಅವನು 2000 ಯುರೋಪಿಯನ್ ಚಾಂಪಿಯನ್‌ಷಿಪ್‌ಗಾಗಿ ಕೆವಿನ್ ಕೀಗನ್ಸ್‌ನ 22 ಆಟಗಾರರ ತಂಡದಲ್ಲಿ ಆಯ್ಕೆಯಾಗಲಿಲ್ಲ.
ಅವನು ಬ್ಲಾಕ್‌ಹೆತ್ ಬ್ಲೂಕೋಟ್ಸ್ ಪ್ರೌಢಶಾಲೆಗೆ ಸೇರಿದ. ಅವನ ಮನೆಯಿಂದ ಸ್ವಲ್ಪಮಟ್ಟಿಗೆ ದೂರದಲ್ಲಿದ್ದ ಶಾಲೆಯಲ್ಲಿ ಹೊಸ ಸ್ನೇಹಿತರನ್ನು ಭೇಟಿಯಾಗಿ ಭದ್ರವಾಗಿ ನೆಲೆನಿಂತ, ಇದರಿಂದ ಅವನ ಆತ್ಮವಿಶ್ವಾಸ ಹೆಚ್ಚಿದ ಭಾವನೆ ಉಂಟಾಯಿತು. ತನ್ನ ಸಹಪಾಠಿ ಸ್ಟೀಫನ್ ಲಾರೆನ್ಸ್ ಸಾವಿನಿಂದ ಅವನ ಎರಡನೇ ವರ್ಷ ಹಾಳಾಯಿತು. ಈ ವಿದ್ಯಮಾನವು ಸದಾಇರುವ ಹಿಂಸಾಚಾರದ ಬೆದರಿಕೆಯನ್ನು ಪ್ರದರ್ಶಿಸಿತು. ಫರ್ಡಿನ್ಯಾಂಡ್ ದೈಹಿಕ ಅಭಿವ್ಯಕ್ತಿಯನ್ನು ಇಷ್ಟಪಡುತ್ತಿದ್ದ. ಫುಟ್ಬಾಲ್‌ ಮತ್ತು ಜಿಮ್ನಾಸ್ಟಿಕ್ ತರಗತಿಗಳು ಮಾತ್ರವಲ್ಲದೇ ನಾಟಕ, ರಂಗಮಂದಿರ ಮತ್ತು ಬ್ಯಾಲೆಟ್‌ ತರಗತಿಗಳಲ್ಲೂ ಭಾಗಿಯಾದ.
ಅವನೊಬ್ಬ ಸಮರ್ಥ ಬಾಲಕನಾಗಿದ್ದ,10ನೇ ವಯಸ್ಸಿನಲ್ಲಿ ಕ್ವೀನ್ ಪಾರ್ಕ್ ರೇಂಜರ್ಸ್ . ಅಕ್ಯಾಡೆಮಿಯ ತರಬೇತಿ ಪಡೆಯಲು ಆಹ್ವಾನಿಸಲಾಯಿತು. 11ನೇ ವರ್ಷದಲ್ಲಿ ಲಂಡನ್‌ನ ಸೆಂಟ್ರಲ್ ಸ್ಕೂಲ್ ಆಫ್ ಬ್ಯಾಲೆಟ್‌ನಲ್ಲಿ ಭಾಗವಹಿಸಲು ಅವನು ವಿದ್ಯಾರ್ಥಿವೇತನ ಗೆದ್ದುಕೊಂಡ. ನಾಲ್ಕುವರ್ಷಗಳವರೆಗೆ ವಾರಕ್ಕೆ ನಾಲ್ಕು ದಿನಗಳು ನಗರ ಕೇಂದ್ರಕ್ಕೆ ಪ್ರವಾಸ ಮಾಡುವ ಮೂಲಕ ಬ್ಯಾಲೆಟ್ ತರಗತಿಗಳಿಗೆ ಅವನು ಅತ್ಯಾಶೆಯಿಂದ ಹಾಜರಾದ. ಆದಾಗ್ಯೂ,ಪಾಠಗಳು ಅವನ ಸಮಚಿತ್ತತೆಯನ್ನು ಸುಧಾರಿಸಿದರೂ,ಅವನು ನಿಜವಾಗಲೂ ಇಷ್ಟಪಟ್ಟಿದ್ದು ವೃತ್ತಿಪರ ಪುಟ್ಬಾಲ್ ಆಟ.